Banja Luka: Spajanje entitetskih carinskih uprava - Index.hr\nBanja Luka: Spajanje entitetskih carinskih uprava\nUPRAVA za indirektno oporezivanje Bosne i Hercegovine do konca godine ukinut će 19 dosadašnjih carinskih ispostava koje će zamijeniti regionalni centri ove Uprave u Sarajevu, Mostaru, Tuzli i Banjoj Luci, izjavio je direktor Uprave za indirektno oporezivanje BiH Kemal Čaušević banjalučkim Nezavisnim novinama od petka.\nDosadašnji broj od 2.244 djelatnika koji su bili raspoređeni u carinskim upravama entiteta Federacije BiH i Republike Srpske biti će sveden na 1300, a od 3. siječnja naredne godine počinje prikupljanje prihoda na jedinstveni račun Uprave za indirektno oporezivanje BiH.\n"Planirali smo posao spajanja dvije dosadašnje entitetske carinske uprave završiti za dvije godine, odnosno 18 mjeseci, a mi smo to uspjeli za 11 mjeseci. Danas praktično ne funkcioniraju dvije carinske uprave. One su potpuno ujedinjene u Upravu za indirektno oporezivanje BiH", rekao je Kemal Čaušević.\nDo sada je u BiH "ugašeno" 27 carinskih ispostava jer je nakon obavljenih analiza utvrđeno da su obavljale svega osam posto ukupnih carinskih poslova.\nUprava za indirektno oporezivanje BiH nastavit će analizirati rad preostalih 30 carinskih ispostava i one koje ne budu imale dovoljno posla bit će ukinute, rekao je Čaušević.\nOsim Uprave za indirektno oporezivanje BiH, u Bosni i Hercegovini jedinstveno funkcionira Državna granična služba (DGS), što je zapravo pogranična policija. Osim ovih, u BiH funkcioniraju i Agencija za istrage i zaštitu (SIPA) i Obavještajna služba (OBS).


Evropski parlament u Strazburu usvojio je izveštaj Odbora za pravna pitanja koji revidira Infosoc direktivu (2001/29/EC). Evropsko udruženje društava autora i kompozitora (GESAC) je pomno pratilo usvajanje izveštaja i srdačno čestita Evropskom parlamentu na prepoznavanju brige o dobrobiti autora i o potrebi za oprezom pri pristupanju reformi autorskih prava.\nVerzija izveštaja o kojoj je Odbor prvobitno raspravljao 16. juna bio je timski rad sa ciljem pronalaženja uravnotežene i pravednije procene aktuelne situacije, temeljena na pristrasnom i negativno obojenom nacrtu izveštaja parlamentarke Julije Ride (Nemačka Piratska partija). GESAC zahvaljuje brojnim parlamentarcima koji su uložili vreme i napore u ovaj izveštaj i pokazali jaku odlučnost u prepoznavanju šta je na kocki.\nGESAC pozdravlja činjenicu da je Evropski parlament nedvosmisleno odbio političke smernice koje je predložila Julija Rida u svom inicijalnom nacrtu izveštaja, a posebno njenu nameru da uvede široko i obavezujuće izuzeće za panoramske snimke kroz Evropu. GESAC zdušno podržava brisanje bilo kakvih referenci na izuzeće panoramskih snimaka, za koje nije potrebno preduzimati dalje akcije na nivou EU, a o kojima su netačne i obmanjujuće informacije bile široko rasprostranjene.\nIako daleko od savršenog, ovaj inicijalni, neobavezujući izveštaj s pravom ističe ključnu ulogu kulturnih i kreativnih industrija (KKI), koje su treći najveći poslodavac u Evropskoj Uniji i generišu preko 4,2% BDP-a Evropske Unije.\nIzveštaj, takođe, s pravom zahteva pojašnjenje pravnog statusa i odgovornost pružalaca usluga i posrednika po pitanju autorskih prava. Veronika Debrose, generalni direktor GESAC-a pozdravlja nameru i volju "za rebalansom prenošenja vrednosti sa pružalaca online usluga koje ostvaruju velike koristi plasirajući kulturne sadržaje, a pri tome ne obezbeđujući pravednu naknadu autorima". Takođe je izjavila da "GESAC rado sarađuje sa svim EU institucijama sa ciljem postizanja istinske modernizacije autorskih prava u digitalnoj ekonomiji", u susret očekivanom zakonodavnom predlogu Evropske komisije, najavljenom za kraj ove godine.


STIGLA OPREMA ZA KARANTINSKI SMJEŠTAJ | SRNA\nVLASENICA, 3. APRILA /SRNA/ - Štab za vanredne situacije opštine Vlasenica, u saradnji sa Crvenim krstom i Civilnom zaštitom Republike Srpske, te Društvom Crvenog krsta/križa BiH, obezbijedio je opremu za karantinski smještaj u sali Srednjoškolskog centra "Milorad Vlačić" u Vlasenici, koja je danas isporučena.\nKomandant Štaba Miroslav Kraljević rekao je novinarima da je planirano da u Srednjoškolskom centru bude opremljen karantin sa 50 kreveta, a da se 50 ostavi u rezervi, ukoliko se ukaže potreba za većim brojem kreveta.\n"Ovaj objekat pruža dobre uslove i, osim fiskulturne sale, imamo tuševe, mokre čvorove, a planirano je da se u našoj kuhinji pripremaju i obroci za lica kojima bude određen karantin. Imaće tri obroka u toku dana i cjelodnevni nadzor ljekara i policije", rekao je Kraljević.\nOn je dodao da je ranije organizovan i karantinski smještaj sa 20 kreveta u vlaseničkom Domu zdravlja, koji je trenutno bez korisnika.\n"Trenutno ih nema, ali imamo najave da će narednih dana stići tridesetak lica. Riječ je o ljudima koji rade u Njemačkoj, Austriji i drugim zemljama, a sada dobijaju otkaze, pa se vraćaju ovamo. Oni su rođeni ovdje i mi smo dežni da im pomognemo, i njima i njihovim porodicama", rekao je Kraljević.


"Ko je video snimke iz Linglonga ne može da tvrdi da su to uslovi za život"\nEmisije Autor:TV Nova S19. nov. 202123:17\nJelena Radivojević Foto: Newsmax Adria\nVijetnamskim radnicima koji rade za kompaniju Linglong u Zrenjaninu vraćeni su pasoši, deo njih je sinoć premešten u Ečku, deo je ostao u barakama u Zrenjaninu. Pre nekoliko dana aktivisti iz Solidarne kuhinje uspeli su da izdejstvuju da se uzbunjivaču, vijetnamskom radniku, prvom vrati pasoš i da se on prebaci na bezbedno mesto. o radu Solidarne kuhinje u emisiji "Pregled dana" govorila je novinarka KRIK-a i aktivistkinja te organizacije Jelena Radivojević.\nOd vlasti čujemo da je cela priča o katastrofalnim uslovima u kojima rade vijetnamski radnici ispolitizovana. Upitana da li je to tačno ili je reč o čistom primeru nehumanog tretmana nekih ljudi, Radivojević je rekla da joj je veoma žao što se ovo sada pretvara u priču protiv kineskih investitora ili bilo kojih drugih.\nPrema njenim rečima, Solidarna kuhinja već godinu i po dana govori da su uslovi u kojima radnici rade i žive je ono zbog čega je neophodno da postoji takva organizacija.\n„Strašno je da se sada jedna takva situacija, u koju su stavljeni neki ljudi koji su toliko daleko od svoje kuće i nekoga ko može da ih zaštiti, da se sada politizuje i da se aktivistima koji su tu došli samoinicijativno i samoorganizovano pripisuje da je to deo političke igre, da im se lepe neke etikete. Mislim da svako ko je pogledao slike i snimke ne može da tvrdi da su to uslovi za život i rad ljudskog bića“, naglasila je Radivojević.\nCelokupno gostovanje Jelene Radivojević u „Pregledu dana“ pogledajte ovde:\nJelena RadivojevićNewsmax AdriaPregled danasolidarna kuhinjavijetnamski radnici


BRUKA FSS, pogledajte sta su hteli da sakriju - Sandžak Haber - Sandžačke Internet Novine\nNaslovnaSportFudbalBRUKA FSS, pogledajte sta su hteli da sakriju\nSkandal kakav se retko viđa čak i na terenima u Srbiji dogodio se u subotu uveče, u utakmici poslednjeg kola plej-ofa Prve lige Srbije između Javora i Loznice.\nInace, predsednik FK Javora je Dragomir Lazovic koji je ujedno i predsednik zajednice Super i Pve lige Srbije. Svasta se godinama desava na tom terenu i sve se to prikriva i pokriva jer je istinu kombinacijama sa FSS. Napadaju se klubovi poput FK Novi Pazar a od ovoga se ledja okrecu i na isto se zmuri.\nPrethodni tekstKURIR OTKRIVA: Pojavila se i treća Zukorlićeva žena, došla s papirom da traži nasledstvo EVO KO JE ONA!\nSledeći tekstPS u lou-kiku: Četiri zlata, tri srebra i bronza za borce Sedada Bukvića u Boru


Muta najavjuje veliku borbu protiv Partizana - Sportske.net\nMuta najavjuje veliku borbu protiv Partizana\nTrener košarkaša Dinamika Miroslav Nikolić rekao je danas da će se njegova ekipa boriti "koliko bude mogla" u predstojećem meču protiv Partizana u Super ligi Srbije.\nKošarkaši Dinamika sutra od 19.30 gostuju Partizanu u trećem kolu Super lige Srbije.\n"Mi smo zadovoljni što smo uopšte ušli u Super ligu, pa ćemo se boriti koliko budemo mogli. Partizan je institucija i teško je očekivati nešto, ali da se razumemo – ja sam uvek optimista. Ako budemo igrali odbranu dobro sve je moguće. Vršac je pokazao da mogu ravnopravno da igraju sa njima, pa što ne bismo i mi", rekao je Nikolić, objavljeno je na sajtu takmičenja.\nInače, Dinamik i Partizan imaju isti skor posle dva odigrana kola - pobedu i poraz.\nKošarkaš Dinamika Aleksandar Tornjanski naveo je da je njegova ekipa maksimalno motivisana.\n"Partizan je izuzetno iskusna ekipa koja ima mnogo veći broj utakmica od nas u ovoj sezoni. Tu je i mala trema jer većina naših mlađih igrača nikada nije igrala u takvoj hali pred takvom publikom. Ipak, iza nas je pobeda protiv Spartaka i u odličnom smo ritmu. Idemo maksimalno motivisani, pa ćemo videti", rekao je Tornjanski.


Music PRESS: Noć muzeja u Domu omladine Kragujevac\nNoć muzeja u Domu omladine Kragujevac\nU subotu, 19. maja, u galeriji Doma omladine Kragujevac, od 19:00 do 00:00, izložba “pobedničkih” plakata filmskih klasika\nTradicionalno, Dom omladine Kragujevac programski učestvuje i ove godine u najposećenijoj nacionalnoj manifestaciji iz oblasti vizuelnih umetnosti.\nSpajajući ovogodišnju glavnu temu “pobeda i pobednika” sa njihovim novim edukativnim programom iz oblasti razvoja filmske publike “Kinoteka utorkom”, odlučili su da posetiocima galerije Doma u subotu, vizuelno predstave zaboravljenu magiju bioskopa.\nIzložba predstavlja izbor starih filmskih plakata iz kolekcije Slobodana Milovanovića - Kaleta, nekadašnjeg urednika filmskog programa kragujevačkog “Šumadijafilma”, koji je od pre nekoliko godina u organizacionom sklopu Doma omladine.\nFilmovi poput “Prodavačice ljubičica”, “Amarkorda”, “Kuma” i majstora komedije Čaplina, ispunjavali su u prošlom veku kragujevačku gradsku dvoranu “Šumadija” (najveću bioskopsku dvoranu južno od Beograda) i bioskope “Pionir” i “Radnički dom” publikom, a njena srca osećajima.\nU današnjem vremenu sinepleksa i torenta, stari kragujevački bioskopi više ne rade, ali će se posetioci “Noći muzeja” preko filmskih plakata vratiti u vreme “pobedničkih” filmova, koji ostaju u istoriji.


Urban BUG :: Magazin :: Urban Beatz :: Krug se zatvara "Klavirskim nebom #4" - predstavljamo regionalnu kompilaciju nove indie-klasike\nPop Depresija i Kišobran u saradnji sa LP Duom predstavljaju Klavirsko nebo #4, regionalnu kompilaciju instrumentalne - klavirske, ambijentalne, elektronske i improvizatorske - muzike, na kojoj su 16 kompozicija autora iz Srbije, Makedonije, Bosne i Hercegovine i Crne Gore.\nKompilacija je dostupna na svim digitalnim servisima, kao i na YouTube kanalu i Bandcamp stranici Pop Depresije. Uz fantastične nove kompozicije afirmisanih muzičara kao što su Sana Garić, Lady K, Gligor Kondovski, Srđan Marinković ili Zenit Zed, pozivamo vas da otkrijete intimni svet koji su kreirali overdriven dreams, Nikoleta Radulović, Ali Raj, Dunja Ivanova, Grigorije Pećanac... Samo zažmurite i pustite da vas muzika vodi.\nIzdavanjem kompilacije Klavirsko nebo #4 završava se jedan ciklus formalnog otvaranja i zatvaranja konkursa i prelazi u drugu fazu, gde je praktično konkurs otvoren tokom cele godine. Organizatori pozivaju sve autore da nastave da šalju svoju muziku, pod istim uslovima kao i ranijih godina, a čim se stvori kritična masa zanimljive muzike - nova kompilacija će predstaviti šta se događa u svetu indie-klasike u našem okruženju.\nDo kraja godine očekuje se i jedno specijalno izdanje na gramofonskoj ploči - "Klavirsko nebo: Prirodna selekcija", gde će uz izbor kompozicija sa svih izdanja (1-4), premijeru imati i nekoliko potpuno novih i ekskluzivnih snimaka učesnika i prijatelja konkursa.


BP i dalje plaća za havariju bušotine Deepwater Horizon 2010. - Biznis i Finansije\nHome\tVestiEkonomija\tBP i dalje plaća za havariju bušotine Deepwater Horizon 2010.\nBP i dalje plaća za havariju bušotine Deepwater Horizon 2010.\nBritanski naftni gigant BP danas se suočava sa početkom suđenja po građanskoj tužbi zbog velike eksplozije bušotine Deepwater Horizon koja je 2010. godine dovela do smrti 11 radnika i zagađenja mora i plaža duž više stotina kilometara Meksičkog zaliva. Dosad isplaćeno više od 45 milijardi dolara nadoknade…\nTokom 87 dana koliko je isticala sirova nafta iz podvodne bušotine Deepwater Horizon u Meksičkom zalivu vlada SAD procenila je da je isteklo ukupno 4,2 miliona barela nafte (četvrtina dnevne potrošnje u SAD). S druge strane, BP tvrdi da je isteklo tek 2,45 miliona barela. Razlika, u ovom slučaju, može dovesti i do značajnog smanjenja novčane kazne. Prema Zakonu o čistim vodama svaki prosuti barel nafte naplaćuje se 1.100 dolara ukoliko je došlo do jednostavnog nemara, ali čak 4.300 dolara ukoliko se utvrdi odgovornost kompanije za “veliki nemar”. Ukoliko se na Federalnom sudu u Nju Orleansu utvrdi količina istekle nafte prema procenama vlade SAD, kao i odgovornost za izazivanje velikog nemara, BP će morati da plati više od 18 milijardi dolara odštete. Međutim, ako BP bude kažnjen samo zbog “običnog” nemara i pri količini koju je sam procenio, predviđena novčana kazna iznosiće tek oko 2,7 milijarde dolara. Ekpsperti se slažu da će najverovatnije biti postignut dogovor za nekakvu srednju varijantu.\nPodsetimo, British Petroleum je prošle godine proglašen krivim po 14 tačaka optužnice, uključujući i ubistvo iz nehata, kao i pogrešno očitavanje neophodnih testova preopterećenja podvodne bušotine, što je dovelo do incidenta koji je predstavljao najveću ekološku katastrofu u novijoj ljudskoj istoriji. Kompanija je već platila 42 milijarde dolara za čišćenje prirodne okoline Meksičkog zaliva, kao i za odštetu oštećenim građanima, a mora da plati još dodatne 4,5 milijarde raznih nagomilanih kazni. Tužbe od privatnih lica još uvek stižu, a kompanija pokušava da stane na noge okrećući se naftnim izvorima u Africi i Severnom moru.


Novosti OK Partizan & OK CrnoBele011 - Odbojkaški Klub Partizan\nObjavljeno 22 04 april - Vesti\nNovosti OK Partizan & OK CrnoBele011\nDraga deco, nadamo se da ste dobro.\nObaveštavamo Vas da čim se steknu uslovi za trenažni proces , krećemo sa treninzima na našim otvorenim terenima na Kalemegdanu. Uslovi su odlični , zbog Vaše bezbednosti neće se koristiti svlačionice i radićemo u skladu sa preporukama.\nTreniraćemo sa loptama, pod reflektorima, na našoj mreži.. Kondicioni deo radićemo na Kalemegdanu i na Adi .\nPratićemo situaciju i blagovremeno obavestavati vas o novostima koje se vas budu ticle. Budite strpljivi i socijalno odgovorni.


Back KULTURA KULTURA Jevdić u “Boemu”\nU četvrtak 7. jula u Galeriji “Boem“ otvorena je izložba slika i skulptura Dragana Jevdića. Ovaj umetnik je rođen 1945. godine u Beogradu. Medicinski fakultet, specijalizaciju, magistraturu i doktorat završio je u Beogradu. Dugi niz godina se uspešno bavi skulpturom i slikarstvom. Član je ULUS-a, CULUV-a i Matice srpske. Izlagao je na samostalnim i kolektivnim u zemlji i inostranstvu. Uz koktel, za dobru atmosferu pobrinu se tamburaški orkestar “Panuka“, a meštani postavku mogu pogledati do 30. jula.


Borba za glasove u ključnim saveznim državama\nKako se približavaju izbori 8. novembra, demokrata Hilari Klinton i republikanac Donald Tramp su fokusirani na mali broj neopredeljenih država koje će imati ključnu ulogu u izboru narednog predsednika Sjedinjenih Država. SAD biraju predsednika zbirom takozvanih elektorskih glasova od države do države. Kandidati koji dobiju najveći broj glasova birača u datoj državi dobijaju elektorske glasove te države.\nU završnim danima kampanje, Hilari Klinton i Donald Tramp su česti posetioci malog broja država – Donald Tramp vodi kampanju u Ohaju i Nju Hempširu, a Hilari Klinton, recimo na Floridi i u Nevadi.\nVeć nekoliko godina Sjedinjene Države su bile oštro politički podeljene na predsedničkim izborima. Mnoge države su naime naginjale ili Republikancima, što se obično prikazuje crvenom bojom, ili Demokratama, što obeležava plavom Bojom. Evo šta kaže politički ekspert Stiven Vejn:\n“U mnogim državama, jedna stranka uživa veliku prednost i nema mnogo smisla potrošiti velike resurse na predsedničkom nivou u toj državi.”\nMedjutim, tu je i desetina neopredeljenih država gde predsednički kandidati provedu najveći deo vremena, kaže ekspeet Džeremi Majer.\n“U modernoj predsedničkoj kampanji, kampanja se vodi samo u oko 12 država. Ta lista može da se menja od godine do godine, mada je u poslednja tri izborna ciklusa prilično stabilna.”\nNeopredeljene države koje privlače najviše pažnje su velke države poput Floride i Ohaja, kao i neke manje poput Severne Karoline, Nevade i Nju Hempšira.\nOd izbora 1992. na kojima je pobedu odneo Bil Klinton, demokrate su generalno imale više uspeha u sticanju podrške ključnih neopredeljenih država i to je ove godine izazov za Trampa, kaže analitičar Ostin Hart.\n“Tramp mora da pridobije birače na Floridi, u Ohaju i možda Koloradu i Nevadi. Mora da učvrsti podršku u Pensilvaniji ako može. On prema tome ima težak zadatak pred sobom.”\nU završnim danima kampanje, kandidati ciljaju na relativno malu grupu birača u malom broju država, kaže ekspert Dženifer Loles.\n“U pitanju je sada taj mali broj nezavisnih birača. Ali to je samo mali broj. To je mali broj nezavisnih birača koji žive u neopredeljenim državama. Znači govorimo o veoma, veoma malom procentu stanovništva.”\nAnkete ukazuju da Hilari Klinton vodi na nacionalnom nivou i u nekoliko ključnih neopredeljenih država, mada je Tramp blizu u nekoliko ključnih država poput Ohaja, Floride i Severne Karoline.


Pristupom, korišćenjem i registracijom na portalu UREDI.RS prihvatate bez ograničenja dole navedene uslove korišćenja:\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo UREDI.RS ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. UREDI.RS će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, UREDI.RS se ne obavezuje da redovno ažurira informacije sadržane na ovom internet sajtu. Takođe, UREDI.RS ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako Vam je potreban specifičan savet prilagođen Vašoj situaciji.\nInternet sajt koristite na sopstveni rizik. UREDI.RS nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije UREDI.RS. Takvi linkovi su obezbeđeni isključivo da bi Vama pružili što više informacija. UREDI.RS ne kontroliše i nije odgovoran za rad, sadržaj, politiku privatnosti ili bezbednost ovih sajtova. UREDI.RS ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti UREDI.RS.\nUREDI.RS može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.\nUREDI.RS čuva privatnost svih posetilaca svojih internet sajtova (u daljem tekstu: Internet sajt) i štiti lične podatke posetilaca internet sajta. Molimo vas da pažljivo pročitate Politiku privatnosti koja sledi kako biste razumeli kako koristimo i štitimo informacije koje nam pružate.


Lifestyle 08.06.2015. - 20:20h Autor: bizlife.rs\nMotivisani i srećni zaposleni mogu da naprave primetan boljitak u firmi i da pomere granice u poslovanju, isto kao Bil Gejts, zahvaljujući ovoj formuli. Ljudi često misle da će, ako puno rade i postanu uspešni, biti srećni. Međutim, formula uspeha čita se dugačije. Umesto što prvo ide uspeh pa sreća, treba da bude upravo suprotno. Na prvom mestu mora da nam bude naša sreća, a zatim uspeh.\nIstraživanje koje je objavio Harvard Business Review govori da su ljudi koji su srećni produktivniji za 31 odsto, da imaju 37 odsto veću prodaju i da su čak tri puta više kreativniji.\nDobra vest je da svi možemo usvojiti pozitivniji način razmišljanja i srećniji stav. Ljudski mozak je neverovatan jer poseduje nešto što naučnici zovu neuroplastičnost što znači da je naš mozak u stanju da se menja i prilagođava tokom našeg života.\nPostoji mogućnost da se fokusiramo na srećne misli, a odagnamo one negativne i to se zove „tetris efekat“. Na kraju radnog vremena zapišite tri dobre stvari koje su vam se dogodile tog dana. Dan treba da završite pozitivnim mislima i da se okrenete ka potencijalnim novim srećnim idejama. Ovo mogu biti male stvari, poput neke šale koja vas je nasmejala ili neke stvari koja vam je dala nadu ili osećaj dostignuća.\nMožda ova vežba ne deluje ozbiljno, ali su istraživanja pokazala da su oni koji su je primenjivali, bili srećniji tokom nedelje i osećali se manje depresivno i nervozno nego inače. Zato savetujemo da pokušate da je praktikujete svaki dan u isto vreme i videćete rezultate.


Počeo Challenge Cup Banjaluka 2016\nChallenge Cup Banjaluka 2016 u košarci u kolicima počeo je danas u Sportskoj dvorani Borik u Banjaluci utakmicom između domaćina Košarkaškog kluba invalida Vrbas i Amiab Albasete iz Španije, javlja Anadolu Agency (AA).\nNa završnom turniru najboljih evropskih timova u košarci u kolicima do 24. aprila takmiči se ukupno osam ekipa, a osim domaćeg “Vrbasa” snage će odmjeriti i ekipe iz Španije, Turske, Izraela, Švajcarske i Njemačke. Utakmice se igraju u dvorani Borik i Univerzitetskoj sportskoj dvorani, koje su u pripremama za održavanje kupa prilagodili svoje prostore potrebama osoba u kolicima. Najbolji timovi finale ovog takmičenja igrati u nedjelju 24. aprila, od 12.15 časova u dvorani “Borik”.\nPredstavnici KKI Vrbas zadovoljni su završenim pripremama jer se radi o zahtjevnoj organizaciji po evropskim pravilima. Challenge Cup Banjaluka 2016 uvršten je u manifestacije kojima se obilježava Dan grada Banjaluka, 22. april.\n#košarka u kolicima#Challenge Cup Banjaluka 2016\nKošarkaški klub invalida “Vrbas” pobjednik Kupa BiH


Povlači se još jedan fudbalski majstor, Deko završio profesionalnu karijeru\nBivši reprezentativac Portugala Deko objavio je da je posle 17 godina završio profesionalnu karijeru jer nije uspeo da se potpuno oporavi od serije povreda mišića.\n"Voleo bih da mogu da pomognem Fluminenseu još više, ali mi moje telo nije dozvolilo da to uradim", rekao je Deko.\nRođeni Brazilac, sa reprezentacijom Portugala nastupao je na po dva svetska i evropska prvenstva. On je sa Portom 2004. i Barselonom 2006. godine osvojio Ligu šampiona. Deko je poslednju utakmicu odigrao prošle srede u brazilskom Kupu.


Koliko košta Bregzit: Velika Britanija predstavila ukupne troškove, razlikuju se od računice EK…\nFoto: Profimedia Britansko Ministarstvo finansija saopštilo je da će ukupni troškovi Bregzita iznositi 37,3 milijarde funti, odnosno 43,8 milijardi evra, što je 3,7 milijardi evra manje nego što je računala Evropska komisija. Iako je zvanično… »\nBritansko Ministarstvo finansija saopštilo je danas da će ukupni troškovi Bregzita iznositi 37,3 milijarde funti, odnosno 43,8 milijardi evra, što je 3,7 milijardi evra manje nego što je računala Evropska komisija. Iako je zvanično napustila… »\n„Razvod“ od EU Britaniju će koštati 43,8 milijardi evra\nBritansko Ministarstvo finansija saopštilo je da će ukupni troškovi Bregzita iznositi 37,3 milijarde funti, odnosno 43,8 milijardi evra, što je 3,7 milijardi evra manje nego što je računala Evropska komisija. Iako je zvanično napustila Evropsku… »\nVeliku Britaniju Bregzit košta 43,8 milijardi evra\nNajveći deo iznosa, oko 35 milijardi evra, čine sredstva koje su Britanci prethodnih godina koristili zahvaljujući raznim višegodišnjim programima EU. Spor oko cene razvoda Evropske unije i Velike Britanije svakako je najteži deo u pregovorima o… »\nNema ko da radi: Britanci u najgorem problemu od 1997. godine\nKamatica pre 24 dana\nDo toga je došlo usled žurbe za ponovnim otvaranjem nakon lokdauna i naglog pada broja stranih radnika zbog koronavirusa i Bregzita. Proglašavajući uzbunu zbog rizika za ekonomski oporavak od akutnog nedostatka radne snage, Konfederacija za… »\nLONDON - Britanske vlasti saopštile su danas da ne priznaju procenu Evropske unije vezano za ukupne troškove nagodbe o Bregzitu, i da veruju da je visina celokupnih troškova i dalje unutar prvobitnih procena vlade u Londonu. Velika Britanija i EU… »\nUjedinjeno Kraljevstvo će "razvod" od EU paprano koštati i to čak 47,5 milijardi evra, procene su iz Brisela. Prva tranša od 6,8 milijardi evra treba da bude plaćena do kraja godine, piše Gardijan. Konačni račun razvoda, zakopan u konsolidovanim… »\nLondon: Ne priznajemo procenu EU o troškovima razlaza\nBritanci ne priznaju procenu EU: Ko plaća troškove Bregzita?\nLondon -- Britanske vlasti saopštile su danas da ne priznaju procenu EU vezano za ukupne troškove nagodbe o Bregzitu. Takođe i da veruju da je visina celokupnih troškova i dalje unutar prvobitnih procena vlade u Londonu. Velika Britanija i EU postigle… »\nDanas pre 13 minutajoš 21 povezana


Dan online - Regioni: Zajednički do boljih rješenja - 2019-03-15\nRegioni KEMAL PURUŠIĆ RAZGOVARAO SA STEVANOM KATIĆEM O MOGUĆOJ SARADNJI Â\nRazgovori o saradnji Zajednički do boljih rješenja\nHERCEG NOVI – Ministar rada i socijalnog staranja Kemal Purišić boravio je u posjeti Herceg Novom i sastao se sa predsjednikom opštine Stevanom Katićem. Razgovarano je o mogućnostima saradnje i poboljšanja statusa socijalno ugroženih kategorija stanovništva. Razgovarano je o projektu Dnevnog centra za djecu sa smetnjama i teškoćama u razvoju i zbrinjavanju osoba starijih od 27 godina, mogućnosti izgradnje stambenih objekata za penzionere, kao i o modalitetima rješenja i pomoći za bivše radnike privatizovanih preduzeća, što predstavlja problem po pitanju vlasništva zemlje i korisnika „privremenog” smještaja na parcelama koje imaju nove vlasnike. Istaknuti su dosad urađeni koraci u pomoći socijalno ugroženim kategorijama, među kojima su projekti zbrinjavanja interno raseljenih lica, saradnja sa međunarodnom organizacijom HELP po pitanju stambenog obezbjeđenja pripadnika romske populacije u Herceg Novom, kao i učešće opštine u rješavanju stambenog pitanja za 34 prosvjetna radnika. Ministar Purišić istakaoZajedničko rješavnje je da je cilj posjete identifikacija problema i mogućnost njihovih rješavanja, uz sugestiju da u našem društvu postoje „neprimijećene“ porodice teškog materijalnog stanja, te da bi trebalo posebnu pažnju posvetiti njima, kao i nezaposlenim osobama sa invaliditetom.Iz Ministarstva rada i socijalnog staranja saopštili su da su spremni da u saradnji sa Fondom PIO i lokalnom samoupravom pomognu realizaciju projekta stambenog zbrinjavanja penzionera. Takođe, Ministarstvo će u saradnji sa organizacijama UNICEF i UNDP pomoći u opremanju novih prostorija Dnevnog centra, koji bi trebalo da bude izgrađen do kraja ove godine u Sutorini.


Zbog toga što je broj entuzijasta zaista bio zaljubljen u Toyota Supra i Nissan Skyline GT-R modele, niko nije smatrao 3000GT VR4 dovoljno dobrim kako bi mogao da bude upoređivan sa pomenutim konkurentima, uprkos tome što je imao znatno istaknutiji sportski duh i obilje tehnoloških dodataka.\nUpravo iz ovog razloga je ovaj prelepi model bio osuđen na propast u poređenju sa svojim takmacima. Može biti i to da je sportski automobil Mitsubishi brenda ipak bio ispred svog vremena, tako da je nepravedno zanemaren, što je svakako promenilo cene svih 3000GT VR4s automobila širom sveta.\nLux Sport kompanija iz Njujorka, poseduje jedan 3000GT VR4 sa svega 3.524 pređena kilometra na odometru. Ovaj diler za svoju kupe varijantu modela iz 91. godine traži 49.995 dolara, što predstavlja pravo bogatstvo. Ali, nevezano sa tim, ovo je najbliže što će bilo koji pravi obožavalac moći da se približi kupovini modela u gotovo fabričkom stanju, jer se ovde verovatno radi o jedinoj 3000GT VR4 na svetu.\n3000GT VR4 koji vidite poseduje trolitarski motor sa duplim turbo punjenjem, koji stvara 300 ks i 416 Nm obrtnog momenta, pogon na svim točkovima, elektronski kontrolisano vešanje, varijabilni izduvni sistem, što svakako predstavlja naprednu opremu za ono vreme.\nOvaj model je takođe bio lakši od proseka devedesetih, sa ubrzanjem do stotke iz mesta za oko pet sekundi i maksimalnom brzinom od 250 km/h. Prema tome, automobil je brz, napredan, poseduje visokotehnološke karakteristike, teško uporedive sa bilo čim, ali da li je zaista vredan gotovo 50.000 dolara?\nOvo je veoma komplikovano pitanje, posebno kada se uzme u obzir da twin-turbo Dodge Stealth R/T, koji je bio identičan 3000GT modelu, prodat za svega 8.518 dolara na Bring a Trailer događaju prošle godine. Opet, prodati autombil je posedovao 100.000 pređenih kilometara ispod kaiša, tako da poređenje sa ovim 3000GT VR4 možda ipak nije najbolje.


Danas: Nikolić će potpisati zakon o sporazumu sa NATO\nM. D.\t 19. februara 2016. 09:08\nPredsednik Srbije Tomislav Nikolić potpisaće Zakon o sporazumu sa NATO, prenosi list Danas.”Predsednik ne vidi u tom zakonu ništa novo ili sporno što bi iskočilo iz svega prethodnog u vezi sa saradnjom Srbije i Severnoatlanske alijanse, koje je uslovilo i ovaj zakonski akt”, piše list u današnjem izdanju pozivajući se na izvore iz državnog vrha.\nDodaje se da Nikolić, po tom pitanju, deli stavove sa premijerom Srbije Aleksandrom Vučićem.\nDanas prenosi i da još ne postoji plan i program zvanične posete predsednika Srbije Moskvi, 9. marta, kada bi trebalo da se sretne i sa predsednikom Ruske federacije Vladimirom Putinom.\nJedna od tema susreta svakako će biti i saradnja Srbije i NATO.\nMOJSILOVIĆ KRITIKUJE VUČIĆA: Nema tih para i investicija zbog kojih ću da prećutim NATO bombardovanje i osiromašeni uranijum! istog mišljenja sam i sam, ali ima i takvih koji nisu gadljivi na NATO dolare i samo kobajagi patriote i prodaju nam maglu dok ne napune džepove.\nNikolić potpisuje kapitulaciju Srbije. Ovim zakonom Srbija postaje vazalna država NATO porobljivačke alijanse. Ko je mogao da pomisli da će tako učiniti dva protivnika NATO saveza, dvojica nacionalista do takve mere da smo mogli računati da su nacionalšovinisti, Nikolić i Vučić, da postanu izdajnici sopstvenog naroda. Približavanje Srbiji NATO savezu, to je korak do potpunog utapanja u duboki ambis. Nećemo se čuditi ako Srbija bude jedna od predvodinika NATO u napadu na Rusiju. NATO nije nikakvav savez za očuvanje mira, već vojna sila protiv Rusije.


Đorđević : Vojni sindikat bez stvarne podrške - JUGPRESS\nPosle protesta Vojnog sindikata u Beogradu, ministar odbrane Zoran Đorđević je izjavio da je ponosan na pripadnike Vojske Srbije jer se “nisu odazvali pozivu politikantskog sindikalnog rukovodstva koji je na protestu imao i političke izjave, koje nisu u skladu sa sindikalnim delovanjem”.\n“Na protestu je bilo svega oko 200 pripadnika vojske, a zabrinut sam što je protest okupio i pristalice nacionalističkih i ekstremističkih grupa. Više od 99 odsto vojnika nije došlo na protest, jer znaju da je vojska jedno sa narodom i da verno služi svojoj državi“, rekao je Djordjević.\nOn je dodao da “ostaje pri svojim stavovima i tvrdnjama da neće biti smanjenja primanja, niti otpuštanja zaposlenih, a da će već početkom sledeće godine svim zaposlenima biti povećana plata za pet odsto i da će se novi pravilnik o platama primenjivati se od 1. januara 2018.godine.\nMinistarstvo odbrane posebno ukazuje da jučerašnje saopštenje Vojnog sindikata Srbije, u kome se iznosi niz neargumentovanih i neistinih tvrdnji i optužbi na račun Generalštaba Vojske Srbije, nikako nije način i put rešavanja problema koje sindikat pokreće. T\n“akvim istupima umanjuje se međusobno poverenje i uverenje da se samo zajedničkim snagama problemi mogu rešavati u cilju jačanja Vojske Srbije i boljeg standarda njenih pripadnika”, navodi se u ovom saopštenju.\n“I ovom prilikom naglašavamo da će država na najbolji način zaštititi bezbednost Srbije i nastaviti modernizaciju vojske u cilju sigurne i bolje budućnosti svih njenih građana”, dodaje se u saopštenju.\n( Arhivska fotografija )


Evo kako je Đilas spasao od gašenja KK Srbobran i Bor\nŽenski košarkaški klubovi Srbobran i Bor igraće naredne sezone u Drugoj ligi, iako ih je malo delilo od gašenja. Samo jedan poziv Draganu Đilasu bio je dovoljan da predsednik Košarkaškog saveza Srbije iz svog džepa izvadi novac i pomogne.\nNije tajna da je prvi čovek naše košarke ne mali broj puta pomogao klubovima da prežive. Tako je i sada, pred start drugoligaškog ženskog takmičenja pomogao Srbobranu i Boru izvesnom sumom novca da prebrode probleme i počnu sezonu.\nSrbobran je košarkaški grad, jedan od centara vojvođanske ženske košarke, dok je Bor prošle godine igrao Prvu ligu i bio najgledanija ekipa u Srbiji.\nOvo nije prvi put da Đilas na ovakav način pomaže sport u kojem je na čelu već pet i po godina, Đilas je Košarkaškom savezu Srbije pre godinu i po donirao 30 miliona dinara, kako bi finansijski stao na noge, pomagao je Crvenoj zvezdi, Partizanu i valjevskom Metalcu, kupovao koševe Kosjeriću, što su samo neki od primera pomoći ovog velikog košarkaškog zaljubljenika.


Lagumdžija na konferenciji "Religija u modernom svijetu" - Klix.ba\nPredsjednik Socijaldemokratske partije (SDP) BiH Zlatko Lagumdžija učestvuje u Teheranu od 12. do 15. oktobra na konferenciji pod nazivom "Religija u modernom svijetu" koju organizuje Madridski klub, Oslo centar za mir i ljudska prava i Fondacija za dijalog civilizacija iz Teherana, saopćeno je danas iz SDPBiH.\nOvim se objedinjavaju dvogodišnje aktivnosti koje imaju za cilj promociju interkulturnog dijaloga i respekta za različitosti.\nPod predsjedavanjem bivšeg iranskog predsjednika Muhameda Khatamija, norveškog premijera Kjel Magne Bondevika i visokog predstavnika UN-a za Alijansu civilizacija bivšeg predsjednika Portugala Horhe Sampajoa uz 40 učesnika iz 15 zemalja s četiri kontinenta, Lagumdžija je predsjedavao trećom plenarnom sesijom posvećenom religiji i osnovnim pravima ljudi.\nMeđu uvodničarima i moderatorima su i Kofi Anan, Romano Prodi, Lajonel Žospen i Meri Robinson, članovi Madridskog kluba i lideri u borbi za ljudska prava i multikulturna društva.\nKonferencija u Teheranu je dio višegodišnjeg projekta Madridskog kluba, "Zajednička društva", koji je odgovor na poziv lidera širom svijeta da se iznađu pravci djelovanja za "najvažnije pitanje našeg vremena": kako politički lideri mogu konstruktivno upravljati etničkim, kulturnim, religijskim i drugim različitostima i identitetima štiteći ljudsko dostojanstvo u izgradnji zajedničkih društava?\nCilj skupa je da se kroz dijalog bivših i aktuelnih šefova država i vlada, vjerskih lidera, intelektualaca i predstavnika relevantnih organizacija dođe do ideja, inicijativa, politika i zakonskih okvira u cilju rješavanja sukoba zasnovanih na segregaciji i uništavanju različitosti.\nSkup u Teheranu, nakon Osla i Ženeve, je jedan u nizu zajedničkih napora ka definisanju mehanizama i aktivnosti koje će politiku i religiju usmjeriti na povećanje tolerancije i jednakosti umjesto na ekstremizam koji danas predstavlja opasnost za mir i prosperitet modernog svijeta. Koristeći iskustva u rješavanju sukoba na vjerskoj osnovi iz različitih zemalja moguće je doći do sveobuhvatnih principa i baznih institucionalnih mehanizama.\nPosebna pažnja je posvećena efektivnim strategijama i potrebnom liderstvu u situacijama gdje treba doći do društvenog konsenzusa o političkoj i religijskoj koegzistenciji.\nSumirajući ovu raspravu o religiji i osnovnim pravima, koja traže zajednički okvir za religiju, ljudska prava, sekularizam i demokratiju, Lagumdžija je govorio o iskustvima, specifičnostima i izazovima pred kojima se nalazi BiH kao i savremena civilizacija u cjelini.\n"Konferencija u Teheranu daje nadu i razlog za optimizam, da će se u svijetu, koji je nakon 11. septembra 2001. godine sve više koristio silu kao glavni argument i generator daljih neprirodnih podjela među ljudima, ponovo početi koristiti silu argumenata koji prirodno spajaju ljude. Izbor novog Američkog predsjednika za tri sedmice, koji će dobiti najviše glasova zato što je najbolji, bez obzira što je toliko različit od onih prije njega, će biti svojevrsna poruka i mnogim mjestima širom svijeta. To je još jedan znak da je došlo vrijeme da se prestanemo dijeliti i ratovati, te da se počnemo okupljati i zajedno raditi u bogatstvu svojih različitosti. Samo društva u kojima ima mjesta za sve, ali nema mjesta za one koji hoće da svi budu isti imaju budućnost u savremenom svijetu", istakao je Lagumdžija.\nOčekuje se da na kraju četverodnevnog rada 40 bivših i aktuelnih šefova država, vlada, ministara, vjerskih lidera i predstavnika relevantnih organizacija, učesnika konferencije "Religija u modernom svijetu" usvoje zajedničku Teheransku deklaraciju o religiji u modernom svijetu, kao rezultat napora na promociji interkulturnog dijaloga i ljudskih prava.\nOna će sadržati principe, inicijative i konkretne prijedloge koji mogu biti od pomoći u rješavanju problema religijske netolerantnosti, tenzija između različitih religija i država i konflikata zasnovanih na vjerskim ili kulturnim razlikama u savremenom društvu, navodi se u saopćenju SDPBiH.


Za Moju prvu platu do sada se prijavilo 13.300 mladih - Ozon Media\nZa program Moja prva plata do sada se prijavilo 13.300 mladih, a ostali zainteresovani mogu da se prijave do 8. novembra, kada ističe rok za prijavljivanje, izjavila je za Tanjug rukovodilac Centra za edukaciju u Privrednoj komori Srbije Mirjana Kovačević.\nMladi su se prijavili za oko 11.000 pozicija, a 8.000 kompanija, koliko se ranije javilo na program, oglasilo je 14.325 pozicija.\nDakle, ostalo je još oglašenih mesta na koja se niko nije javio.\n„Zato pozivamo mlade da se prijave. Pravo na prijavu imaju mlađi od 30 godina, sa najmanje završenom srednjom školom, bez radnog iskustva ili ako je ono kraće od dužine trajanja ovog programa“, kaže Kovačevićeva.\nOna navodi da među pozicijama koje su oglašene, a nisu pokrivene prijavama, ima kuvara, konobara, raznih građevinskih profila, ali i pozicija koje traže fakultetsko obrazovanje, kao što su mašinski, građevinski, elektro inženjeri, projektanti.\nPrema njenim rečima, nepokrivenih pozicija ima u svim delovima Srbije, pa i u gradovima gde je najveći broj prijavljenih, poput Beograda, Novog Sada, Niša, Kragujevca.\nKada je reč o stručnoj spremi mladih koji su konurisali, naša sagovornica ističe da se prijavilo najviše onih sa završenom srednjom školom.\nNjih je nešto više od 70 odsto, a i potrebe poslodavaca za kadrovima sa završenom srednjom školom su najveće.\nSagovornica Tanjuga navodi da su mladi konkurisali za oko 70.000 pozicija, što znači da je svako od njih podneo oko pet prijava.\n„Bez obzira na ovako dobar odziv mi i dalje imamo oko 1.500 kompanija koje još nisu dobile nijednu prijavu mladog kandidata“, ukazuje Mirjana Kovačevih.\nOna objašnjava da posle isticanja roka za prijavljivanje, dakle 8. novembra, počinje povezivanje mladih i kompanija koje će trajati do 15. novembra, a 27. novembra bi trebalo da bude poznata konačna lista onih koji su povezali i dogovorili o saradnji.\n„Predviđeno je da se od 28. novembra do 14. decembra zaključuju ugovori. To nisu ugovori o radu, već ugovori o dodatnom obrazovanju i sticanju prvih radnih iskustava“, kaže Kovačevićeva.\nDodaje da po zaključenju ugovora mladi mogu da počnu sa realizacijom programa stručnog osposobljavanja koji je i oglašen na sajtu Moja prva plata.\nRepublički Krizni štab zaseda sutra u 12.00\nSremska Mitrovica. Povećan broj pregleda u Kovid ambulanti


Italijanske vlasti u trupu broda pronašle tijela 17 imigranata\nOd novembra počela misija za spasavanje "Triton"\nItalijanske vlasti pronašle su tijela najmanje 17 imigranata u trupu broda koji je isplovio iz Libije, objavili su danas italijanski mediji. To je prvi put da se pronalaze tijela imigranata nakon što je Evropska unija od Italije preuzela akcije spasavanja imigranata.\nItalijanski ministar svanjskih poslova Paolo Gentiloni je izjavio da je brod pronađen oko 250 kilometara od ostrva Lampeduze, odnosno 65 kilometara od libijske prestolnice Tripoli, prenijela je agencija AP.\nPrema navodima italijanske agencije ANSA, u trupu broda su pronađena tijela 17 migranata.\nEU je 1. novembra počela s primjenom misije za spasavanje migranata "Triton", koja predviđa patroliranje vodama do 50 kilometara od italijanske obale, dok se za vrijeme primjene italijanskog programa "Mare Nostrum" patroliralo mnogo bliže obali Libije, prenosi B92.\nDodika treba zaustaviti\nStevan Piale: Luka će biti malo nevaljao\nReis Kavazović u Feniksu: Pred našom zajednicom ovdje, kao i pred onom u BiH, veliki su izazovi\nKvadrat stana lani u prosjeku koštao 1.751 KM\nJarić: Imovinu “Željezare” ponuditi arapskim zemljama\nČuvena visočka pečenica postaje brend\nOvo je Sead Tahirović, ubica za kojim policija traga\nŠokantno: Policajci uzeli karticu od pijanca, otišli na bankomat i podigli sebi novac\nHabib Nurmagomedov sa zastavom BiH na grudima\nSvjedok ispričao detalje ubistva: Pao je na koljena, a potom na stomak, rane su bile ogromne\nErik Nelson: Posljedice krize mogle bi se ogledati i u novim sankcijama


Trojka iz bloka na Kalemegdanu: Trojkom protiv siromaštva - Dan u Beogradu\nNaslovna » Izlasci » Sport » Trojka iz bloka na Kalemegdanu: Trojkom protiv siromaštva\nAh Neša 12. septembar 2018. Sport Postavite komentar\nNa košarkaškim terenima KK Partizana od 18.00, biće održan centralni turnir sedme takmičarske sezone. Simbolična donacija za učešće na turniru iznosiće 300 dinara.\nProjekat Trojka iz bloka (www.trojkaizbloka.org) je sportsko-humanitarni turnir u brzom šutiranju trojki koji se od 2012. godine održava širom Srbije, Republike Srpske i sveta, uz podršku Košarkaškog saveza Srbije, KK Crvena zvezda i KK Partizan, kao i brojnih sponzora i donatora.\nCentralni turnir u sezoni već pet godina održava se na Beogradskoj tvrđavi, a specijalni gosti u subotu biće brojni sportski klubovi, poznate ličnosti iz sveta muzike, filma, televizije kao i brojni drugi gosti iznenađenja.\nOd 2005. godine, pod sloganom „Deca su naša budućnost“, Humanitarna organizacija Srbi za Srbe prikupila je skoro tri miliona evra donacija i pomogla više od 2.200 socijalno ugroženih višedetnih porodica koje broje više od 12.000 dece.\nPored pomoći porodicama, organizacija je u više navrata obezbeđivala pomoć za narodne kuhinje, bolnice i škole širom Srbije, Republike Srpske i regiona.\nNa svom zvaničnom sajtu (www.srbizasrbe.org) i fejsbuk stranici (www.facebook.com/srbizasrbe) organizacija svakodnevno objavljuje liste donatora kao i uvid u trenutno stanje na svim bankovnim računima u devet zemalja u kojima postoje zvanični ogranci. (danubeogradu.rs)\nTagovibasket humanitarna akcija izlasci kalemegdan košarka mali kalemegdan sport srbi za srbe trojka iz bloka\nPrethodni Predator: Evolucija – Men’s Night u bioskopu Cine Grand\nSledeći Novi filmovi u bioskopima (13. septembar 2018)


Predviđanje i donošenje odluka | Magazin NOVA\nVećina odluka donosi se u neizvesnim okolnostima. Odlučivanje obezbeđuje okvir i metodologiju za racionalno donošenje odluka u slučaju kada su ishodi neizvesni. U zavisnosti od toga da li se pre donošenja odluke vrši testiranje sa ciljem smanjenja nivoa neizvesnosti ishoda ili ne, odlučivanje može biti sa ili bez eksperimenta.\nU cilju poboljšanja odlučivanja u neizvesnim okolnostima, razvijeni su savremeni principi koji takvo odlučivanje mogu učiniti kvalitetnijim i boljim. Neke od savremenih metoda koje se primenjuju kod neizvesnih ishoda su i analiza rizika, stablo odlučivanja, teorija preferencije. Kada je potrebno doneti odluku na osnovu velikog broja promenljivih koje utiču na posmatrani neizvesni ishod, sve veću primenu nalaze veštačke neuronske mreže.\nPredviđanjima se pretpostavlja ishod događaja u budućnosti. Mogu se predvideti posledice nekog budućeg događaja, vreme kada će se događaj desiti, ili pak, vremenske serije, odnosno, koju će vrednost imati serija periodičnih podataka u određenom vremenskom trenutku. Razvijene su različite metode procene i prognoze. Veliku primenu imaju statističke metode predviđanja, od kojih je najpoznatija i najčešće primenjivana regresiona analiza. Kod ove metode zavisna promenljiva, odnosno veličina koja se predviđa, izražena je kao matematička funkcija jedne ili više promenljivih, prediktorskih veličina, čije su vrednosti poznate u trenutku prognoze. Pored tradicionalnih statističkih metoda, dosadašnja istraživanja pokazuju da veštačke neuronske mreže u mnogim oblastima imaju značajan uspeh u rešavanju problema predviđanja, aproksimacije funkcija, klasifikacije i prepoznavanja uzorka.\nJoš jedna savremena metoda predviđanja, koja se primenjuje u slučaju kada je izlazna promenljiva izražena u obliku klasa ili kategorija, su stabla odlučivanja, tačnije podvrsta - klasifikacijska i regresijska stabla.\nZnačajan doprinos procesu donošenja odluka i predviđanju daje oblast operacionih istraživanja. To je interdisciplinarana oblast gde se primenom različitih kvantitativnih metoda i tehnika pronalaze najefikasnija, odnosno, optimalna rešenja u različitim situacijama proizvodne, društveno-ekonomske, tehničke i druge prirode. Oblast operacionih istraživanja obezbeđuje okvir i metodologije za rešavanje problema, odnosno, utvrđuje se jedan ili više predloga koji se nude donosiocu odluka kao moguća rešenja. Modeli operacionih istraživanja se primenjuju pri razmatranju problema sa neizvesnim ishodima i različitim tipovima ograničenja. Karakteristika operacionih istraživanja je primena različitih naučnih metoda pri analizi funkcionisanja realnih sistema i formulisanju njihovih matematičkih modela.


Prvi simpozijum o posledicama bombardovanja - Centar za evroatlantske studije - CEAS\nNiš – Prvi put u Srbiji je u Nišu održan Međunarodni simpozijum „Posledice bombardovanja SR Jugoslavije osiromašenim uranijumom 1999”, kojem prisustvuje i bivši italijanski vojni pilot Domeniko Leđero, koji se godinama bori da dokaže istinu o posledicama osiromašenog uranijuma po zdravlje vojnika u svetskim misijama.\nLeđero je istakao da je, kad je reč o italijanskoj vojsci, već dokazano štetno dejstvo i povezanost osiromašenog uranijuma i kancerogenih oboljenja, i to još od 1987. godine, pre bombardovanja SR Jugoslavije, javlja Tanjug.\n– Imamo dokaze o tom štetnom delovanju i pre nego što su bila bombardovanja kod vas. Mi posedujemo video-snimak iz Pentagona na kojem se ukazuje na štetnost osiromašenog uranijuma po zdravlje ljudi i prikazali smo ga tokom ovog skupa, a stavićemo ga na raspolaganje i vašim službama, jer je to sve u službi istine – kazao je Leđero.\nNaveo je da je u Italiji bilo više od 80 sudskih postupaka, svi ti procesi su dobijeni, a presude su bile u korist vojnika i osuđujuće za Ministarstvo odbrane Italije.\n– Vojnici su dobili velika obeštećenja, a članovi porodica vojnika koji su umrli od posledica raznih kancera zahtevaju da se napravi zvanični spisak svih vojnika koji su stradali u operacijama NATO-a od posledica zračenja osiromašenog uranijuma – naveo je Leđero.\nPredsednik Udruženja građana „Osiromašeni uranijum” Sveto Nogo izjavio je da simpozijum predstavlja kraj medijske kampanje, s obzirom na to da će se sada oformiti radne grupe koje će pisati tužbe protiv država članica NATO-a.\nNavodeći da se nada da će na simboličan način objediniti srpsku inteligenciju, Nogo je kazao da očekuje i da će svi oni koji stvarno pripadaju srpskoj inteligenciji stati i podržati projekat Udruženja.\n– Ako je neko intelektualac, on ima obavezu prema svome narodu, a najbolji način da se odužimo našem narodu jeste da ga odbranimo od ove pošasti što nas je zadesila kada su nas 78 dana besomučno bombardovali i nakon čega iz dana u dan sve veći broj ljudi oboleva od karcinoma – kazao je Nogo i istakao da su i novorođena deca obolela od karcinoma.\nPo njegovim rečima, iza njihovog projekta stale su Advokatska komora Srbije, Advokatska komora Beograda i delimično Advokatska komora iz Niša.\n– Očekujem da ćemo krajem septembra i početkom oktobra govoriti o tome kako će izgledati tužba prema članicama NATO-a. Ovo nije kolektivna tužba i iza nje ne treba da stane država. Ovo su pojedinačne tužbe i tužićemo za materijalnu i nematerijalnu štetu koja nam je naneta – naveo je Sveto Nogo.\nIstovremeno, on je istakao i da će biti tužene sve države članice NATO-a pojedinačno i dodao da će se prvo ići na pet država članica NATO, koje će odabrati posle konferencije.\nAdvokat iz Niša Srđan Aleksić pomenuo je da su konferenciji prisustvovali naučnici iz celog sveta, što znači i Kine, Rusije, zapadnih zemalja poput Nemačke, Francuske, Italije. On je naveo da je najznačajnija presuda italijanskog suda, jer pokazuje da je jedna zemlja članica NATO-a dokazala uzročno-posledičnu vezu između bombardovanja osiromašenim uranijumom, boravka njihovih vojnika i građana na Kosovu i Metohiji i oboljenja koja su nastala posle više godina.\n– Razgovaraćemo i ukazati kako ćemo ostvariti pravo za naše građane. Italijanima je trebalo pet godina, nama će biti potrebno manje vremena. Mi imamo materijalne dokaze od Italijana. Nadam se da za dve godine možemo da očekujemo prvu presudu – kazao je Aleksić. Dodao je da Udruženje apeluje da se do rešenja dođe mirnim putem, te da se građanima Srbije, kao i italijanskim, isplati odšteta. – Govorim samo o onim građanima koji žive na teritoriji koja je bombardovana osiromašenim uranijumom i onima koji su boravili na KiM – istakao je Aleksić.\nSergej Nikolajevič Baburin, koji je tokom devedesetih godina u više navrata boravio u Jugoslaviji, kazao je da smatra da pravda mora da bude zadovoljena. Upitan da li je Srbija zakasnila sa pokretanjem ovog pitanja, Baburin je kazao da Srbija ne samo da je zakasnila, već je mnogo zakasnila sa ovim aktivnostima i dodao da, ipak, i dalje ima vremena.\n– Kada su SAD 1999. godine odbile rezoluciju Saveta bezbednosti UN, trebalo je preduzeti mere stalnog pritiska, što rukovodstvo Srbije nakon 1999. nije učinilo. Ali ubeđen sam da stvari ne treba ostaviti ovakvima kakve jesu, osuđeni su mnogi ljudi koji su branili zemlju, a nisu osuđeni oni koji su je bombardovali i smatram da to ne treba ostaviti tako – primetio je Baburin.\nDodao je da se, iako je prošlo 20 godina, svi moraju potruditi da pravda bude zadovoljena, zato što je to dug prema žrtvama, mirnim žiteljima koji su nastradali. – I verujem da bi ova konferencija trebalo da doprinese putu razvoja pravičnosti, da gosti koji su se okupili, ne samo iz Srbije i Rusije, već i iz evropskih zemalja, treba da daju svoj doprinos ostvarenju pravde. Moramo da ispunimo svi naš hrišćanski duh, inače ćemo svi biti saučesnici nepravde – naveo je Baburin.


48. Međunarodni salon privrednih vozila\nVreme održavanja: od 23. - 27. marta 2010. god.\nMeđunarodni salon privrednih vozila i prateće opreme BEOTRUCK, najstarija zvanična međunarodna izložba drumskih vozila u ovom delu Evrope.\nNajveći svetski proizvođači privrednih vozila ponudiće na sajmu čitav niz premijera, privrednih vozila, motora, kamiona, autobusa, lakih dostavnih vozila sa novim performansama i nadgradnjama.\nBEOTRUCK je jedan od tri specijalizovana salona privrednih vozila koji se ove godine održavaju u svetu, uprkos aktuelnoj finansijskoj krizi, biće organizovan od 23. do 27. marta u halama 1, 1a, 2, 3 i 4 Beogradskog sajma, uz učešće 350 izlagača iz više od 20 zemalja, na površini od 30 000 kvadratnih metara izlagačkog prostora. Na Salonu će biti izloženi kamioni, autobusi, dostavna vozila, prikolice, poluprikolice, specijalne nadgradnje i prateća oprema najvećih domaćih i inostranih proizvođača i uvoznika privrednih vozila. Sajam BEOTRUCK, prema zvaničnom kalendaru Međunarodne asocijacije OICA, ove godine organizujemo uz podršku Ministarstva za infrastrukturu, Privredne komore Srbije, i Stalne konferencije gradova i opština, u saradnji sa Poslovnim udruženjem proizvođača drumskih vozila Srbije. On je prilika da naši poslovni ljudi, kompanije i svi korisnici na jednom mestu vide najreprezentativniju izložbu najmodernijih privrednih vozila širokog spektra namene i prateće industrije. Generalni sponzor manifestacije je Delta Generali Osiguranje koje će uz sajamske izložbe automobila i komercijalnih vozila na Beogradskom sajmu biti sve do 2012. godine.\nOvaj sajam, koji svake druge godine okuplja u Beogradu vodeće svetske proizvođače privrednih vozila, delova i opreme, neće ni ovog proleća izneveriti naše posetioce, izlagače, novinare i specijalizovane medije iz cele Evrope. Najveći svetski proizvođači privrednih vozila ponudiće na sajmu čitav niz premijera, privrednih vozila, motora, kamiona, autobusa, lakih dostavnih vozila sa novim performansama i nadgradnjama. Deo te bogate izlagačke ponude dostavljamo vam kao poseban dodatak ovoj informaciji.\nU hali 1 predstaviće se vodeći svetski prizvođači kamiona, autobusa i specijalizovanih vozila: VOLVO, IVECO, MAN, SCANIA, RENAULT TRUCKS, DAF. Tu će se nalaziti i najveći domaći proizvođači privrednih vozila: FAP, ZASTAVA KAMIONI, NEOBUS I IKARBUS.\nU hali 4 je izložba najvećih i najpoznatijih svetskih proizvođača lakih komercijalnih vozila: RENAULT, PEUGEOT, CITROEN, FORD, OPEL, TOYOTA, FIAT, DAČIJA, VOLKSWAGEN. U hali 3, po višegodišnjoj tradiciji Međunarodnog salona komercijalnih vozila, na koju su već navikli redovni posetioci Beogradskog sajma, predstaviće se MERCEDES, sa najnovijim modelima MERCEDES BENZ, MITSUBISHI FUSO i SETRA.\nHala 2 i hala 1a rezervisane su i ove godine za najnoviju izložbu delova i opreme za privredna, komercijalna i laka dostavna vozila. Posebnu zanimljivost, na nivou C hale 2 predstavljaće izlagački program 14 udruženih kineskih proizvođača rezervnih delova i opreme.\nPored proizvođača velikih privrednh vozila, delova i prateće opreme na sajmu BEOTRUCK predstaviće se vodeći svetski proizvođači prikolica, poluprikolica, specijalnih nadogradnji na privrednim vozilima, kao i svi uvoznici i distributeri lakih privrednih vozila, koji predstavljaju vodeće svetske proizvođače u ovom segmentu automobilske industrije.\nPonedeljak, 22. mart biće PRESS dan, rezervisan samo za novinare i poslovne posete. Tog dana će novinari moći da posete Salon i, pre zvaničnog otvaranja sajma, da razgovaraju sa izlagačima i zabeleže ono što je atraktivno i medijski zanimljivo. Za sajam BEOTRUCK važiće novinarske pešačke i parking propusnice sa upravo završenog sajma BG CAR SHOW, a novinari koji su akreditovani samo za sajam BEOTRUCK dobiće svoje posebne propusnice.\nSajam BEOTRUCK predstavlja najbolju sponu između proizvođača privrednih vozila i njihovih potencijalnih korisnika sa celog tržišta jugoistočne Evrope. Uspehu te misije prilagođena je i koncepcija ovogodišnjeg salona. Svaki sajamski dan predviđen je za određenu vrstu poslovnih susreta proizvođača i kupaca privrednih vozila. U okviru kampanje OPEN WEEK, u cilju pospešivanja prodaje i plasmana privrednih vozila, svoju ponudu će potencijalnim kupcima predstaviti vodeći svetski i domaći proizvođači privrednih vozila. Prvi dan nakon otvaranja, sreda 24. mart, planiran je za susrete predstavnika lokalne samouprave, direktora komunalnih preduzeća i drugih kompanija sa proizvođačima komercijalnih i specijalizovanih vozila.\nČetvrtak, 25. mart biće dan za susrete proizvođača privrednih vozila sa našim građevinarima i putarima.\nU petak, 26. marta Poslovno udruženje za međunarodni transport, koje okuplja sve velike domaće kamionske prevoznike, organizuje razgovor prevoznika sa prizvođačima kamiona.\nU subotu 27. marta biće priređeni poslovni razgovori autobuskih prevoznika sa proizvođačima autobusa.\nIstovremeno sa ovim razgovorima, koji imaju za cilj sklapanje odgovarajućih poslovnih ugovora, u okviru pratećeg programa sajma BEOTRUCK biće organizovani razgovori sa ciljem poboljšanja kvaliteta proizvoda i usluga ili usklađivanja određenih propisa. Poslovno udruženje proizvođača drumskih vozila u sredu, 24. marta od 11 do 14 sati u konferencijskoj sali na galeriji hale 4 organizuje okrugli sto „Pravci razvoja i usaglašavanja tehničkog zakonodavstva za vozila u Srbiji sa propisima Evropske unije“, dok će Međunarodno udruženje drumskih prevoznika organizovati nekoliko seminara iz oblasti međunarodnog transporta.\nNajuspešnijim izlagačima u petak, 26. marta u 12 h, u Svečanoj Sali direkcije Beogradskog sajma biće dodeljena priznanja GRAND PRIX sajma BEOTRUCK u kategorijama privrednih, lakih dostavnih vozila i prateće opreme.\nU subotu 27. marta u 12 h ispred hale 3 Beogradskog sajma startovaće ovogodišnji Reli oldtajmera „Memorijal princa Tomislava Karađorđevića“.\nRadno vreme sajma je svakog dana od 10 do 18 časova. Cena ulaznica je 300, za grupne posete 200 dinara, a cena parkinga je 100 dinara na sat. Ulaznice sa nedavno završenog Sajma automobila važiće i za BEOTRUCK.\nSvečano otvaranje 48. Međunarodnog salona privrednih vozila BEOTRUCK 2010. biće u utorak, 23. marta u 12 h, u hali 1 Beogradskog sajma.\n*U odeljku MULTIMEDIA možete preuzeti dokumente vezane za premijere i prateći program Beotruck-a.\nPremijera i najvažniji eksponati\nPrateći program BEOTRUCK-a\nSajam turizma u Beogradu je 2003. godine primljen u članstvo Evropske asocijacije turističkih poslovnih sajmova (ETTFA). Č...\nSajam čokolade 2009\nU beogradskom Sava Centru je po prvi put u našoj zemlji, od 27. do 29. novembra 2009. godine, održan Beogradski Salon Slatk...\nBrojke koje će obeležiti 49. međunarodni salon automobila i 6. međunarodni sajam motocikala i bicikala MOTOPASSION, dovol...\narena sava centar guarnerius madlenianum komedija sex freestyler internacionalna kuhinja animirani film hitech premijera horor film cineplexx delta sport rtv pink japan pink showbusiness vina zvezdara teatar show facebook bioskop kc grad triler beogradski sajam izlozba dom omladine skc kolosej web atelje 212 slike bdp microsoft filmske vesti akcija kola beogradska arena bili smo sajam festival hi tech bioskopi internet vikend auto ada ciganlija google dunav river zemun rostilj letnja basta paste iphone riblji specijaliteti mobilni telefoni telenor zdrava hrana noćni život filmska vest dj koncert beograd nike visoke tehnologije fudbal muzika exit festival zanimljivosti automobili ziva muzika moda auto stari grad galerija feniks toyota mobilni provod business palic kokteli farma nacionalna kuhinja muzicka vest predstava delta city novi sad zdravlje mr stefan braun kolarac apple drama o3one galerija 73 zurka srbija fotografije splav ishrana opel usce automobil italijanska kuhinja muzicke vesti magacin srpska kuhinja novi beograd exit vip


AI: Nepostojanje matičnog broja napad na osnovna ljudska prava\nAmnesty International (AI), međunarodna svetska organizacija koja se bavi zaštitom ljudskih prava, oglasila se povodom nepostojanja zakona o jedinstvenom matičnom broju za novorođenčad, zbog čega su građani protestovali širom BiH.\nU uvodnom delu teksta objavljenog na zvaničnoj stranici ove međunarodne organizacije, a koji prenosi portal klix.ba, navodi se da je nemogućnost usvajanja nove legislative kada je reč o JMB "direktan napad na osnovna ljudska prava građana BiH".\n"Amnesty International veruje da je odgađanje usvajanja novog zakona u BiH o jedinstvenom matičnom broju ilegalan napad na osnovna ljudska prava građana. Novorođenčad ne mogu dobiti potrebne dokumente i na ovaj način bh. vlasti su direktno prekršile međunarodne sporazume o ljudskim pravima koji se primjenuju i u BiH", navode iz ove međunarodne organizacije.\nU tekstu pojašnjavaju kako je direktno povređeno nekoliko osnovnih ljudskih prava među kojima su pravo na nesmetano kretanje i pravo na nacionalnost.\nSve ovo, dodaju, dovelo je do mirnih antivladinih demonstracija širom zemlje čiji građani zahtevaju dugoročno rješenje. Amnesty International apeluje na vlasti u BiH da, bez odgađanja, poduzmu potrebne mere, kako bi bila osigurana zaštita osnovnih ljudskih prava građana BiH.


Julija Timošenko poziva na novi Majdan - 14.11.2016, Sputnik Srbija\nJulija Timošenko je izjavila da će sadašnja vlada Ukrajine uništiti zemlju ako se ljudi ne ujedine i ne izađu na trgove. 14.11.2016, Sputnik Srbija\nvesti, svet, ukrajina, kijev, majdan, julija timošenko\n© Sputnik / Stringer / Uđi u foto-galerijuLider ukrajinske partije Batkevščina Julija Timošenko\nJulija Timošenko je izjavila da će sadašnja vlada Ukrajine uništiti zemlju ako se ljudi ne ujedine i ne izađu na trgove.\nLiderka partije „Otadžbina“ Julija Timošenko apelovala je danas u Vrhovnoj radi da se sutra, 15. novembra, izađe na masovne proteste — Treći Majdan.\n„Danas samo narod može da ustanovi pravdu i postavi vlast na svoje mesto. Sutra ujutru će građani, uključujući i penzionere, izaći na protest protiv pada kursa grivne, povećanja poreza i za vraćanje svojih bankarskih depozita“, rekla je Timošenkova.\nPrema njenim rečima, predsednik Porošenko i rukovodstvo Nacionalne banke su postali uporište korupcije u zemlji. Aktuelna ukrajinska vlast, pritom, sve koji su nezadovoljni njenim potezima naziva „rukom Kremlja“.\n„Ili će se ljudi ujediniti, ili će ova vlast jednostavno uništiti ukrajinski narod i ukrajinsku državu“, dodala je Timošenkova.\nNešto ranije je objavljeno da je za potrebe novog Majdana kupljeno na stotine šatora i organizovan dolazak većeg broja demonstranata u centar Kijeva.


Poker Srbija: Američki Igrači Konačno Mogu Da Slave - Definisan I Datum Isplate Dugovanja FullTilt-a\nAmerički Igrači Konačno Mogu Da Slave - Definisan I Datum Isplate Dugovanja FullTilt-a\nNovosti koje smo preneli pre dva dana o isplati američkim igračima dobile su još jednu potvrdu. Kao što je i obećala, Garden City Group je objavila dugo očekivani vremenski okvir za isplatu američkih igrača čija su sredstva ostala zarobljena nakon afere "Crni petak" i tadašnjim zatvaranja FullTilt Poker-a. Svim američkim igračima biće poslat mejl sa instrukcijama kako da podnesu zahtev za remisiju. Igrači imaju 60 dana da podnesu zahtev i to u periodu od 16. septembra do 15. novembra. Instrukcije će takođe biti objavljene na sajtu Fulltiltpokerclaims.com, tako da igrači koji ne dobiju mejl moraju da posete ovaj sajt kako bi dobili sve potrebne informacije.\nOvo nije datum kada će početi isplata, jer će Garden City Group nakon 15. novembra morati da proveri sve pristigle prijave i tek onda krene sa vraćanjem novca. Najavljeno je da će, ukoliko iznos potraživanja bude premašio iznos koji je na raspolaganju za isplate, isplate biti vršene na proporcionalnoj osnovi za sve kvalifikovane igrače. Ovo obaveštenje došlo je nakon više od godinu dana od kada je PokerStars postigao dogovor o kupovini FullTilt-a sa američkim Ministarstvom pravde "težak" $547 miliona. Za sada nema najava da će igračima biti nadoknađene i nemonetarne stavke, kao što su karte za turnire, bodovi za lojalnost itd.\nAmerički igrači su najduže čekali na refundaciju, i to zbog administrativnih problema. Igrači FullTilt Poker-a van američkog tla dobili su svoj novac odmah nakon što je ponovo pokrenuta ova poker soba, 6. novemra 2012. godine. Ovu refundaciju izvršila je Rational Group koja je matična kompanija PokerStars-a. Nakon tolikog čekanja sada je izvesno da će i američki igrači, iako poslednji, ipak konačno dobiti svoj novac.


Bosić pozvao Dodika da raspiše vanredne izbore na svim nivoima\nPočetna / Bosić pozvao Dodika da raspiše vanredne izbore na svim nivoima\n27. Oktobra 2015. 15:53\nSARAJEVO – Predsjednik SDS-a Mladen Bosić pozvao je danas predsjednika Republike Srpske Milorada Dodika da raspiše izbore na svim nivoima u Republici Srpskoj, a u koliko je to moguće i na nivou BiH.\nPredsjednik SDS-a Mladen Bosić (FOTO: Moja Hercegovina)\nOn je izrazio uvjerenje da će Dodik još jednom razmotriti tu odluku i da bi, kako kaže, Republika Srpska, poslije toga, imala mnogo stabilniju situaciju koja je svima u interesu.\n“Problem sa izborima na nivou BiH je taj što je to ustavna kategorija i što će, vjerovatno, trebati dugo vremena da se promijeni Ustav da bi se omogućili izbori na nivou BiH u vanrednim situacijama”, rekao je Bosić na konferenciji za novinare u Sarajevu.\nLider SDS-a je istakao da Savez za promjene nema ništa protiv da podrži, čak i predloži odredbe koje će to omogućiti, ali da za to treba godina dana.\nDa bi izbori bili fer, kaže Bosić, bilo bi logično da se, kao i u ostalim demokratskim zemljama, formira prelazna vlada samo za izbore koja će obezbijediti da se državna sredstva ne troše u predizborne svrhe.\n“Demokratski izlaz iz ove krize je dati građanima mogućnost da se opredijele o budućnosti Republike Srpske i politike koja se trenutno vodi. Postoje demokratski načini borbe, ali i nedemokratski, a mi to ne želimo”, rekao je Bosić komentarišući zahtjev Saveza za promjene za raspisivanje vanrednih izbora.\nOn je odbacio tvrdnje da referendum o Sudu i Tužilaštvu BiH ne može da bude sproveden zato što SDS, odnosno lokalne vlasti gdje su na vlasti članice Saveza za promjene neće provesti referendum.\n“Svi naši načelnici, sve naše lokalne vlasti će u potpunosti provesti zakon i referendum i Dodik nema potrebu da traži izgovor pozivajući se na naše načelnike i našu opstrukciju”, tvrdi Bosić.\nOn je pozvao predsjednika Srpske da izvrši zakonsku obavezu i odluku Narodne skupštine i da sprovede referendum.\nOznakeBanjaluka Izbori Mladen Bosić Mlorad Dodik sarajevo sds snsd


"Ulcinjskoj rivijeri" Stižu fudbaleri iz Albanije - Lajme nga Ulqini\nJanuary 7, 2012 | news\nHotel „Olimpik” hotelsko-turističkog preduzeća “Ulcinjska rivijera”, spreman je za zimsku turističku sezonu, a biće otvoren tokom januara kada fudbaleri nekoliko albanskih prvoligaša dođu na pripreme u Ulcinj, rečeno je „Danu” u tom preduzeću. Prema riječima portparola preduzeća Ane Živanović, fudbaleri iz Albanije biće prvi gosti, a krajem januara dolazak je najavila i jedna ekipa iz Poljske.\n-U toku mjeseca očekujemo najmanje pet ekipa koje su najavile dolazak. U februaru očekujemo sportiste iz Crne Gore, BiH i Srbije. Hotel je spreman za otvaranje, a uslovi smještaja, kao i cijene su na nivou prošlogodišnjih, pa primjera radi pun pansion za fudbalere iznosi 33 eura, a za atletičare 30.\nU ponudu je uračunata pojačana ishrana za sportiste koji na raspolaganju imaju i sportske terene, saunu, bazen, teretanu, trim staze… Mediteranska blaga klima, duga pješčana plaža, borova šuma kao i tradicionalano ljubazno osoblje kompletiraju našu ponudu i čine je najkonkurentnijom u okruženju. Pješčane podloge na terenima ne dozvoljavaju zadržavanje vode prilikom padavina pa fudbaleri nesmetano mogu obavljati treninge i kišnim danima. Hotel posjeduje centralno grijanje i ima idealne uslove za rad u zimskom periodu. Nadamo se dobroj sezoni i ukoliko nam kapaciteti budu popunjeni 70 odsto bićemo zadovoljni, jer ćemo moći da pokrijemo veoma visoke troškove- kazala je Živanović-eva.


Da bi kvalitetno izvodio sustave koje projektira, Infosistem je na svim područjima svoje djelatnosti oslonjen na vrhunsku tehnologiju. To se odnosi kako na sklopovske komponente i sistemski software, tako i na alate kojima sami izrađujemo vlastita programska rješenja. Znanjem i iskustvom svojih stručnjaka, Infosistem je postao prirodan izbor i oslonac mnogih velikih poslovnih sustava u Hrvatskoj.\nOracle Enterprise Asset management (eAM) ili Upravljanje procesima u održavanju je jedna od aplikacija Oracle E-Business Suita. Ona pokriva sveobuhvatne i rutinske zahtjeve održavanja imovine, od onih u uobičajenim poslovnim organizacijama do onih u organizacijama s puno različite imovine koja se dinamično i često koristi odnosno u imovinski... Saznajte Više\nInfosistem - vodeći sistem integrator > Rješenja > Prema industriji > Telekomunikacije


Tabaković: Jačanje evra je sezonskog karaktera - Bizlife.rs\nTabaković: Jačanje evra je sezonskog karaktera\n19:31 Beograd, 02/02/2017\nEvropska valuta je ovih dana dostigla rekordnu vrednost od 124 dinara za jedan evro, a guverner Narodne banke Srbije Jorgovanka Tabaković kaže da je takav kurs sezonskog karaktera.\nPočetkom godine je veća tražnja za devizama zbog pojačane kupovine od strane domaćih uvoznika energenata, objasnila je Tabaković za internet izdanje Blica, dodajući da od početka godine postoje nešto izraženiji pritisci na slabljenje dinara, iz domaćih i međunarodnih izvora.\n“U nekoliko navrata NBS je pominjala da su u mnogome ovi faktori sezonskog karaktera i karakteristični za početak godine”, rekla je Tabaković.\nPrema njenim rečima, veća tražnja za devizama je tada posledica pojačane kupovine koju obavljaju domaća preduzeća, uvoznici energenata, “kao i smanjenja indeksirane aktive banaka”.\nTabaković kaže i da je, pored toga, pojačana neizvesnost na međunarodnom finansijskom tržištu.\n“U najvećoj meri to je rezultat odluke Federalnih rezervi (FED) da povećaju osnovnu kamatnu stopu i očekivanja tržišnih učesnika da će centralna banka SAD u narednom periodu povećavati kamatne stope brže nego što je inicijalno očekivano”, rekla je ona.\nGuvernerka NBS je navela i da je to “dodatni faktor koji doprinosi pritiscima ka slabljenju dinara”, dodajući da NBS prati uticaje svih faktora koji deluju na deviznom tržištu.\n“Napominjemo da NBS ne cilja ni na jedan nivo deviznog kursa, niti utiče na njegov trend, ali blagovremeno reaguje kada je to potrebno, kako bi sprečila njegove prekomerne kratkoročne fluktuacije”, rekla je Tabaković.\nnbs dinar evro kurs jorgovanka tabaković\nMišković: To ne postoji nigde, možda u Severnoj Koreji


Gojković otvorila izložbu crteža Milića od Mačve - Kultura - Dnevni list Danas\nPočetna » Kultura » Gojković otvorila izložbu crteža Milića od Mačve\nDanas Online23.06.2021. 23:32\n„Pred nama je izložba 29 njegovih dela, iz privatne kolekcije, što daje posebnu vrednost, pa i ekskluzivnost, jer prvi put pred očima javnosti izlažu se samo crteži ovog izuzetnog umetnika“, naglasila je ministarka kulture, navodi se u saopštenju Ministarstva.\nGojković je napomenula da se veliki srpski slikar tokom svog stvaralaštva duboko oslanjao na narodne običaje i priče, koje su neretko deo raznih legendi i magijskih obreda i dodala da je u svetu umetnosti ostao upamćen po karakterističnim lebdećim balvanima, užarenim loptama i santama leda, koji dominiraju njegovim delima.\n„I na slikama, tačnije crtežima koje ovde možemo da vidimo, preovlađuju teme iz srpske istorije i tradicije, kao i crkveni motivi. Pred nama su slike ʼKosovski bojʼ, sa večno aktuelnom temom u srpskoj umetnosti, ʼNjegošʼ, posvećena jednom od naših najvećih pesnika, kao i one na kojima su manastiri Grgeteg, Poganovo, Drača i druga znamenita mesta i događaji iz naše istorije. Sve to verno odslikava koliko je Milić bio vezan za svoju otadžbinu i svoj narod“, ocenila je Gojković.\nGojković je podsetila da je svestrani i multitalentovani Milić Stanković odnosno Milić od Mačve pripadao Mediali, jedinstvenom pokretu na našoj umetničkoj sceni, koji su obeležila neka od najvećih imena srpskog slikarstva, kao što su Leonid Šejka, Olja Ivanjicki i Kosta Bradić. Ministarka kulture ukazala je na činjenicu da je imao preko 1.200 izložbi u Srbiji i inostranstvu te da se njegova dela, osim Narodnog muzeja i Muzeja savremene umetnosti u Beogradu, čuvaju i u svetski poznatim muzejima i galerijama, Ufiči u Firenci, Vatikanskom muzeju, Muzeju Gugenhajm u Njujorku, Muzeju umetnosti i istorije u Ženevi i drugim.\n„Njegov talenat, spojen sa upečatljivom harizmom i jedinstvenim pogledom na svet i pojave u njemu, podarili su srpskoj kulturi i umetnosti renesansnu ličnost čije delo i danas, nakon više od 20 godina od Milićevog odlaska, privlači veliku pažnju publike širom sveta“,izjavila je ministarka kulture.\nGojković je navela da je izložba crteža prilika da se još jednom ukaže na značaj očuvanja kulturnog nasleđa srpskog naroda, ali i na važnost podsticanja savremenog stvaralaštva i produkcije.\n„Bez onoga što stvorimo danas, neće biti ni nasleđa za neke buduće generacije“, zaključila je Gojković.\nIzložbaMaja GojkovćMilić od MačveMinistarstvo kultureBeograd\nJedno reagovanje na “Gojković otvorila izložbu crteža Milića od Mačve”\n24. juna 2021. u 12.02\nIzuzetan umetnik a može se reći i prorok.Zašto prorok pitaće neko?Odgovor je :zato što je svojim slikama predvideo da će ovom zemljom vladati balvani,srca kao led a vatrene lopte?-videćemo?


Likvidacija firme po kratkom postupku od 2022. godine – Bankar.rs\nHome/ANALIZE/Likvidacija firme po kratkom postupku od 2022. godine\nU novom Zakonu o privrednim društvima koji je donet pre mesec dana, najvažnije izmene odnose se na postupak likvidacije firme, registraciju adrese, imovinu brisanog društva, naknade direktora. Od 1. juna 2022. godine, APR će primenjivati skraćeni postupak prinudne likvidacije.\nZlatko Stefanović, redovni profesor Pravnog fakulteta Univerziteta Union u Beogradu (na slici dole) kaže da su neke odredbe Zakona stupile na snagu u uobičajenom roku od osam dana od objavljivanja, ali je primena nekih normi odložena.\nSkraćeni postupak likvidacije prema novom propisu, primenjivaće se od početka juna sledeće godine. Ako, prema propisanom Zakonu postoje razlozi za pokretanje ovog postupka, firmama se neće ostavljati rok od 90 dana da otklone ove razloge i izbegnu prinudnu likvidaciju, već će prestati da postoje u relativno kratkom roku.\n“Ukinuta je mogućnost da se članovi društva sporazumeju o podeli imovine firme preostale u postupku prinudne likvidacije, kao i mogućnost da zahtevaju da sud uredi prenos imovine. Preostalo je samo rešenje koje predviđa da članovi ili akcionari, po samom zakonu, stiču imovinu društva proporcionalno veličini svojih udela”, kaže Stefanović.\n“Na primer, nisu rešene situacije kada se u imovini firme nalaze nedeljiva prava (potraživanje da se isporuči nešto, založna prava i drugo). Zatim, u slučaju pokretanja prethodnog stečajnog postupka, postupak prinudne likvidacije se prekida, ali nisu uređeno detaljno kako se prekida. U postupku prinudne likvidacije nisu mogući upisi promena u registar APR-a. Ako u firmi bude pokrenut stečajni postupak, postupak prinudne likvidacije se obustavlja”, kaže Stefanović.\n“Za poslove sa firmom u kojima postoji lični interes lica koja su povezana sa tim društvom, sada su propisani dodatni zahtevi u pogledu obaveze obaveštavanja i traženja odobrenja za takve pravne poslove. Dakle, moraju biti mnogo detaljnije predstavljeni detalji takvog posla, a ako vrednost posla premašuje 10 odsto vrednosti ukupne imovine preduzeća prema poslednjem bilansu stanja, obavezna je procena vrednosti koja sa sada vrši po fer vrednosti (a ne po tržišnoj vrednosti, kao do sada), primenom međunarodnog računovodstvenog standarda”, kaže Stefanović.\nI neispunjenje obaveze obaveštavanja, kako dodaje, sankcionisano je kao privredni prestup, uz meru zabrane vršenja funkcije direktora, člana NO, zastupnika ili prokuriste u trajanju od godinu dana.\nZnačajne su promene koje se odnose na registrovanu adresu i sedište firme. Zatim, predviđeno je da privrednici imaju otvoreno e-sanduče za prijem pošte.\n“Za preduzeća značajne su, pre svega, odredbe koje se odnose na registrovanu adresu. Svi privrednici (privredna društva, preduzetnici, predstavništva i ogranci stranih firmi) dužni su da do 27. novembra 2022. registruju sve propisane podatke o adresi sedišta, osim ako već imaju registrovane sve ove podatke”, navodi Stefanović.\nPropisano je da su potrebni podaci: grad, opština, naseljeno mesto, ulica ili trg, kućni broj, sprat i broj stana, koji moraju biti registrovani ako postoje.\n“Ako ne postoje podaci, na primer broj stana ili sprat, ne mogu ni biti registrovani. Podaci o adresi sedišta moraju biti u skladu sa propisima kojima se uređuje adresni registar, u suprotnom predviđena je prekršajna odgovornost”, kaže Stefanović.\nDo 28. maja 2023. kompanije su dužne da se registruju na portalu eUprave, što podrazumeva i otvaranje “elektronskog sandučeta” za prijem pošte, navodi Stefanović.\n“Ako do sada nisu registrovali adresu kod APR-a za prijem elektronske pošte (E-mail) dužni su da to učine do istog datuma. I ako se ne poštuje ta obaveza predviđena je prekršajna odgovornost. Ukoliko firma ne otvori sanduče za prijem elektronske pošte onda bi se neotvaranje moglo tumačiti kao izbegavanje uručenja”, kaže Stefanović.\nGeneralno treba očekivati dalji prelazak na elektronsku kumunikaciju i prestanak mogućnosti komunikacije papirnom dokumentacijom.\nZakonom su propisane odredbe koje se odnose na naknade za rad direktora i članova nadzornog odbora, dok su za javna akcionarska društva propisane posebne obaveze.\nU društvima s ograničenom odgovornošću i akcionarskim društvima koja nisu javna ne postoji obaveza donošenja politike naknada, ali je propisana obaveza određivanja naknada za rad direktora i članova Nadzornog odbora o zaposlenima.\n“Pitanja naknade, ova preduzeća moraju urediti nekim opštim aktom. Za njih ne postoji obaveza objavljivanja tih podataka, a mogu ih i proglasiti poslovnom tajnom. Nezavisno od toga, čak i ako su ti podaci proglašeni poslovnom tajnom, oni moraju biti dostupni članovima društva ili akcionarima, na njihov zahtev. Ako su proglašeni poslovnom tajnom, akcionar koji traži uvid u ove podatke dužan je da prethodno potpiše izjavu o poverljivosti”, kaže Stefanović.\nZa ortačka i komanditna društva ovakve obaveze nisu propisane.\nZa javna akcionarska društva (AD) propisane su posebne obaveze o naknadama koje treba da usklade do 27. novembra 2022. godine.\n“Do tog roka dužna su da donesu politiku naknada kojom se uređuju naknade za rad direktora i članova Nadzornog odbora. Ovaj akt mora biti objavljen na internet stranici firme i dostupan svima. Nakon isteka ovog roka javna AD dužna su da ga primenjuju, kao i da jednom godišnje na godišnjoj sednici skupštine razmatraju izvešaj o naknadama. Propisane su kazne ako se ne ispune ove obaveze”, kaže Stefanović.


Incident u Solsberiju planiran više godina - Sputnjik Srbija\n14:07 18 Jun 2021\n10:18 05.01.2019 (osveženo 10:25 05.01.2019) Preuzmite kraći link\nNa projektu „Integrity Initiative“ su radili stručnjaci za hemijsko oružje, koji su imali kontakt sa čovekom koji je vrbovao Sergeja Skripalja.\nU novembru su hakeri prvi put objavili dokumente o projektu koji je prema njihovoj pretpostavci Velika Britanija mogla da koristi za mešanje u unutrašnje poslove evropskih zemalja i za informacioni rat protiv Rusije.\nOni su objavili istraživanje Instituta za državnu upravu o reagovanju medija na trovanje bivšeg dvostrukog špijuna Sergeja Skripalja, spisak eksperata i pojedine račune. Javnosti su dostupni i podaci iz pasoša, radna biografija i dokumenti o delatnosti direktora Instituta za državnu upravu Kristofera Donelija.\nNa jednom od sajtova „Anonimusa“ navedeno je da je projekat „Integrity Initiative“ osnovan 2015. godine i da ga je finansirala Vlada Velike Britanije, a sa tim projektom su povezani finansijski stručnjak Vilijam Brauder, Vladimir Ašurkov, saradnik Alekseja Navaljnog, i naučnik Igor Sutjagin, koji je u Rusiji 2004. godine bio osuđen zbog špijunaže, a potom pomilovan.\nMinistar spoljnih poslova Rusije Sergej Lavrov izjavio je da se „slučaj Skripalj“ raspada pred očima svetske javnosti zbog nepostojanja dokaza o krivici Rusije. Ministarstvo spoljnih poslova Rusije uputilo je oko 60 diplomatskih nota britanskom Forin ofisu, sa zahtevom da se Rusiji omogući pristup istrazi i povređenim državljanima Rusije i predlozima za saradnju, uključujući i zajedničku istragu. Britanske vlasti na njih nisu odgovorile i London je ignorisao tu inicijativu i odbio pristup žrtvama.


Američki vojnici teško ranili iračku novinarku\nAmerički vojnici su teško ranili iračku novinarku jer se nije povinovala naređenjima na kontrolnom punktu u Bagdadu, saopštile su danas američke snage u Iraku. Portparol iračke TV Beladi za koju je ta novinarka radila, Mohsen al Daradži rekao je da su američki vojnici pucali u vazduh na znak upozorenja, ali da ih ona nije čula jer ima problema sa sluhom. Incident se desio juče u četvrti Karada, u centru Bagdada, navodi se u sapoštenju američkih snaga u Iraku. TV Beladi je saopštila da se novinarka Hadil Imad, koja ima probleme sa sluhom, sada nalazi u "kritičnom stanju na intenzivnoj nezi". "Osuđujemo ovaj brutalni zločin američkih snaga nad Hasilom Imad koja nije znala da, prelazeći most, prelazi most smrti", navela je ta iračka televizija, čiji je vlasnik bivši irački premijer Ibrahim Džafari. TV Beladi je dodala da smatra američke snage odgovornim za taj incident i da želi da zna razlog ranjavanju novinarke, prenosi Beta. Američke i iračke snage otvorile su istragu o incidentu.


Medicinski radnici u COVID bolnici u Srbiji\nU Kragujevcu je u protekla 24 sata registrovano čak 111 novozaraženih korona virusom, što je najveći broj na dnevnom nivou.\nU gradu koji je jedan od žarišta epidemije do sada je ukupno registrovano 929 inficiranih, a još 759 pacijenata nalazi se u kućnoj izolaciji. Od početka epidemije do 16. maja na teritoriji Kragujevca bilo je ukupno 68 osoba zaraženih virusom, a u protekla dva meseca obolela je još 861 osoba.\nPored Kragujevca broj novozaraženih raste i u drugim gradovima i opštinama Šumadijskog regiona. Prema najnovijim podacima Instituta za javno zdravlje, u Aranđelovcu je juče registrovano 24 novoobolelih osoba, u Topoli osam, Kniću sedam, Batočini šest i po dve iz Rače i Lapova, tako da je do sada u Šumadijskom okrugu registrovano ukupno 1.153 pozitivna pacijenta.\nU kućnoj izolaciji na teritoriji šest opština tog regiona u centralnoj Srbiji su 153 osobe, od kojih 48 iz Knića, 34 iz Aranđelovca, 30 iz Topole, 16 iz Lapova, 13 iz Batočine i 12 iz Rače. U Kliničko bolničkom centru Kragujevac (KCK) hospitalizovano je 77 pacijenata od kojih se 6 nalazi na respiratoru. Juče je iz KCK otpušteno 14 pacijenata, od toga šest iz Kragujevca.\nDragan Vasiljević, direktor Instituta za javno zdravlje u Kragujevcu, rekao je da 1.200 ljudi čeka rezultate testova na COVID-19, a da je noćas stiglo oko 520 uzoraka iz laboratorije Vatreno oko.\n"Mi uskoro krećemo sa analizama, treba da nam stigne i automatska ekstrakcija gde ćemo moći da obradimo oko 400 uzoraka dnevno", rekao je Vasiljević.\nOd danas strože mere\nOd petka, 17. jula, na teritoriji cele Srbije zabranjena su okupljanja na javnim mestima u zatvorenom i otvorenom prostoru za više od deset ljudi, saopštila je Vlada Srbije. Tokom boravka na javnim mestima između okupljenih mora postojati distanca od metar i po, odnosno svaka osoba mora zauzimati minimum četiri kvadratna metra. Zaštitne maske obavezne su i na otvorenom prostoru tamo gde nije moguće obezbediti propisano rastojanje, poput redova ispred prodavnica, apoteka, autobuskih i voznih stajališta i slično.\nEU plaća 200 lekara za Srbiju\nBolnice, klinike i laboratorije u Srbiji dobiće pojačanje od 200 zdravstvenih radnika tokom narednih šest meseci čiji angažman je omogućila Evropska unija, saopštila je Kancelarija Delegacije Evropske unije u Srbiji. U zdravstvenim timovima na ispomoći institutima za javno zdravlje, centrima primarne zdravstvene nege, COVID klinikama i ključnim laboratorijama biće lekari, medicinski tehničari i administrativno osoblje. Donaciju od milion evra za angažovanje zdravstvenih timova u Srbiji, u kojima će biti po jedan lekar, dva sanitetska inženjera i administrativni radnik, obezbedila je Evropska unija.\nPrema poslednjim podacima od četvrtka 16. jula u 15 sati, od posledica korona virusa u poslednja 24 sata preminulo je još 13 ljudi, dok je registrovano 383 novozaraženih. Na repiratorima je 177 pacijenata, a dnevni broj testiranih je 9.183. Od početka epidemije ukupno je 442 ljudi preminulo od posledica COVID-19, a registrovano je 19.717 obolelih.


Poruči hranu i donesi još jedan vrtić u Srbiju | Original\n05/01/2021 04/01/2021 Budi inspiracija by editor\nPoruči hranu i donesi još jedan vrtić u Srbiju\nTrenutno u selu Vajska, opština Bač, svake godine do 60 dece krene u vrtić. Zbog nedovoljnog kapaciteta vrtića, oni u smenama koriste jednu radnu sobu koja može da primi samo do 20 dece. Roditelji imaju veliku potrebu da decu upišu u celodnevni boravak, međutim to nije moguće organizovati.\nPrepoznajući važnost ulaganja u rani razvoj dece u Srbiji, brend Donesi, regionalni lider u online naručivanju i dostavi, odlučio je da se priključi kampanji Sezona darivanja.\nU okviru akcije “Donesi još jedan vrtić u Srbiju”, korisnici usluga brenda Donesi, imaće priliku da u naredna tri meseca doniraju sredstva uz pomoć kojih će Fondacija Novak Đoković otvoriti vrtić za 80 mališana iz sela Vajska.\nOtvaranjem novog vrtića ne samo da će veći broj dece dobiti pristup kvalitetnom ranom obrazovanju, nego ćemo im zajedno pružiti i celodnevni boravak u prostoru koji je opremljen najmodernijim igračkama, nameštajem i didaktičkim materijalom.\nDa li znate da svojom donacijom od samo 100 dinara, učestvujete u kupovini drvenih boja i flomastera? Donacijom od 500 dinara obezbeđujete knjige i slikovnice, dok za iznos od 1000 dinara mališanima iz sela Vajska omogućavate igračke, mozgalice, edukativne igre pamćenja i ostale igračke za finu motoriku koje su veoma važne za njihov razvoj i srećno odrastanje.\nSve što je potrebno da uradite jeste da odaberete opciju plaćanje karticom prilikom prosleđivanja narudžbine, kliknete na dugme Želim da učestvujem u kampanji Donesi još jedan vrtić u Srbiju i odaberete iznos svoje donacije. Uključite se i podržite zajedničku misiju da donesemo mnogo radosti onima kojima je to potrebno.\nTagovi: donesi Featured fondacija novak đoković sezona darivanja Vajska Vrtići\nBlog kutakProbudite Supermena u sebi


Početak leta na "tački ključanja" – rekordno visoke temperature na zapadu Evrope - Izazov\nPočetak leta na „tački ključanja“ – rekordno visoke temperature na zapadu Evrope\nRadio-televizija Srbije\t 18. juna 2022. 09:02\nTemperature bi trebalo da dostignu 40 do 42 stepena Celzijusa u Madridu i Saragosi, u centralnoj i istočnoj Španiji, saopštila je nacionalna meteorološka agencija (AEMET). Tako visoke vrednosti na Celzijusovoj nisu viđeni tako rano u godini još od 1981.\nRegioni na severu Italije rizikuju da izgube do polovine svoje poljoprivredne proizvodnje zbog suše, rekao je lobi farme, jer jezera i reke počinju opasno da opadaju, ugrožavajući navodnjavanje.\nFederacija italijanskih komunalnih preduzeća, "Utilitalija", upozorila je ove nedelje da najduža reka u zemlji, Po, doživljava najniži vodostaj u poslednjih 70 godina, zbog čega su mnogi delovi ogromnog, severnog plovnog puta potpuno presušili.\nZbog povećnje potražnja za klima-uređajima, toplotni talas pritiska i elektroenergetske sisteme zemalja zapadne Evrope.\nU Francuskoj, vlasti zapadnofrancuske prefekture Žironde sa sedištem Bordou, zabranile su javne događaje, uključujući koncerte u zatvorenim prostorima bez klima-uređaja.\n"Sada su svi suočeni sa zdravstvenim rizikom", rekao je prefekt Žironde Fabijen Bučio radiju Frans Blu.\nTemperature u mnogim oblastima Francuske po prvi put su ove godine dostigle 40 stepeni, a očekuje se da će danas dostići vrhunac, do 42 stepena. Rekordna noćna temperatura za jun, 26,8 Celzijusa, zabeležena je u Taraskonu, na jugu Francuske.\nĐacima je naloženo da ostanu kod kuće, dok su ograničenja brzine smanjena u nekoliko francuskih regiona, uključujući okolinu Pariza, kako bi se smanjile emisije izduvnih gasova i nakupljanje štetnog smoga.\nBritanska meteorološka služba saopštila je da je petak bio najtopliji dan u godini u Ujedinjenom Kraljevstvu do sada, sa temperaturama iznad 32 stepena Celzijusa u nekim delovima jugoistoka.\nParkovi, bazeni i plaže bili su prepuni, a dok su mnogi uživali u danu zabave i slobode nakon dve godine periodičnih ograničenja pandemije, dok su neki bili zabrinuti zbog klimatskih promena.\nBitka sa vatenom stihijom u Španiji\nVatrogasci se bore sa šumskim požarima u nekoliko delova Španije, a najteže su pogođeni Katalonija u istočnoj Španiji i pokrajina Zamora blizu zapadne granice sa Portugalijom.\nU Zamori se u pepeo pretvorilo između 8.500 i 9.500 hektara šume.\nOblak vrelog vazduha poštedeo je u Portugaliju, gde temperature nisu bile visoke kao u drugim evropskim zemljama, a Lisabon će verovatno dostići 27 stepeni Celzijusa.\nMeđutim, prošli mesec je bio najtopliji maj u poslednje 92 godine, saopštila je tamošnja meteorološka agencija. Upozoreno je da veći deo teritorije pati od teške suše.\nAkumulacije u Portugaliji imaju nizak nivo vode, a brana Bravura koja je najteže pogođena, ima samo 15 odsto svog kapaciteta.


Ponovno praćenje provedbe CM/Rec(2010)5 u Bosni i Hercegovini – Sarajevski Otvoreni Centar\nSarajevski otvoreni centar, pod pokroviteljstvom ILGA-Europe, učestvuje u projektu praćenja provedbe Preporuke Komiteta ministara o mjerama borbe protiv diskrimnacije zasnovane na seksualnoj orijentaciji i rodnom identitetu, usvojene 31. marta 2010. godine.\nTokom 2013. godine Sarajevski otvoreni centar je radio na prikupljanju podataka o radu bh. vlasti na implementaciji Preporuke, koji je okončan sastavljenjem izvještaja. U okviru projekta, kontaktirano je više ministarstava i državnih institucija, pri čemu je manje od polovine njih odgovorilo na poslani upit. Upit o provedbi mjera borbe protiv diskriminacije poslan je institucijama nadležnim za osiguravanje poštivanja ljudskih prava u oblastima: prava na život, sigurnosti i zaštite od nasilja, slobode udruživanja, slobode izražavanja i mirnog okupljanja, prava na poštovanje privatnog i porodičnog života, zaposlenja; obrazovanja, zdravlja, stanovanja, sporta i prava na azil. Jedina mjera koju su vlasti u to vrijeme preduzele, jeste uključivanje osnova seksualne orijentacije i rodnog identiteta u antidiskriminaciono zakonodavstvo.\nAktivistički i zagovarački rad Sarajevskog otvorenog centra u saradnji s drugim organizacijama civilnog društva, doveo je do toga da 2016. godine bh. vlasti prepoznaju njihov rad, te dolazi do usvajanja izmjena i dopuna Zakona o zabrani diskriminacije. Ovim izmjenama BiH postaje država koja, ne samo da ispravno imenuje seksualnu orijentaciju i rodni identitet kao osnov zabrane diskriminacije, već postaje prva država u Jugoistočnoj Evropi koja kroz pomenuti zakon predviđa i zaštitu interspolnih osoba od svih oblika diskriminacije. Rezultat tog rada je i usvajanje Zakona o izmjenama i dopunama Krivičnog zakona Federacije Bosne i Hercegovine, gdje su u krivična djela počinjena iz mržnje svrstana i djela počinjena zbog seksualne orijentacije ili rodnog identiteta osobe, ali i Krivičnog zakonika Republike Srpske u kojem je pored krivičnih djela počinjenih iz mržnje, regulisano i pozivanje na mržnju i nasilje, između ostalog, i na osnovu seksualne orijentacije i rodnog identiteta.\nNavedena ostvarenja su samo prvi stadij u inkorporiranju Preporuke u domaće zakonodavstvo, tako da ona predstavljaju samo jak motiv za dalju borbu. Sarajevski otvoreni centar će, između ostalog, sastaviti upitnike, koje će uputiti ministarstvima i državnim institucijama nadležnim za pružanje adekvatne zaštite u oblasti ljudskih prava, nastojeći da na taj način prikupimo što više informacija o mjerama koje navedene institucije poduzimaju za ostvarivanje svojih, zakonom datih, ovlaštenja i dužnosti. Nadamo se da će ovoga puta bh. vlasti biti nešto susretljivije u dostavljanju odgovora, te da ćemo se moći pohvaliti napretkom ostvarenim u proteklih 5 godina.\nrodni identitetseksualna orijentacijavijeće evrope


– BHDCA će od 7. novembra napustiti prostorije u Banjaluci za koje je izdvojila 6,8 miliona KM\n– Direkcija nije tražila saglasnost na paprenu cijenu zakupnine koju je sklopio prethodni direktor\nBANJALUKA – Direkcija za civilno vazduhoplovstvo BiH (BHDCA) raskinula je ugovor o zakupu prostorija sa „Euromedicom“, za koje je proteklih godina mjesečno plaćala kiriju od čak 60.053 maraka.\nPrema dokumentaciji koja je u posjedu portala CAPITAL, BHDCA će 7. novembra napustiti prostorije u Banjaluci, u kojima je bila od polovine 2009. godine i za čiji zakup je do sada izdvojeno 6,8 miliona KM javnog novca. Za taj iznos, koji je ugovorio bivši direktor Đorđe Ratkovica, mogla je kupiti poslovni prostor ili izgradi svoju zgradu.\nTakva odluka donesena je upravo zbog cijene koja je godinama unazad izazivala polemiku u javnosti, a na koju je upozoravala Kancelarija za reviziju institucija BiH.\nU Direkciji, na čijem se čelu od februara prošle godine nalazi Željko Travar, za CAPITAL su potvrdili da su „Euromedicu“ poslali obavještenje o raskidu ugovora nakon što nisu odgovorili na njihov zahtjev za smanjenje cijene zakupnine.\nTužilaštvo BiH je pokrenulo krivični postupak protiv bivšeg generalnog direktora radi visine zakupnine i zaključivanja ugovora i aneksa ugovora o zakupu, ali o konačnom ishodu podnesene krivične prijave BHDCA nikada nije obaviještena.\nKao razloge raskida ugovora su naveli činjenicu da BHDCA nikada nije ispoštovala zaključak Savjet ministara BiH iz 2012. godine, kojim je obavezao institucije BiH da usklade površine korištenja prostora koji su pod zakupom, sa standardom od osam metara kvadratnih po zaposlenom i 15 kvadratnih metara po rukovodiocu.\nTakođe, naveli su i zaključke komisije, koja je formirana na zahtjev bivšeg ministra komunikacija i transporta BiH Damira Hadžića kako bi ispitala ugovor o zakupu BHDCA i ponudi adekvatno rješenje.\nKomisija: BHDCA plaća prostor duplo skuplje nego što vrijedi\nKomisija je utvrdila da BHDCA plaća ovaj prostor gotovo duplo skuplje nego što bi realno trebalo. U izvještaju je navedeno da je 959 kvadrata prostora nefunkcionalno te da je zakup preplaćen najmanje za 25.000 KM, jer se radi o nefunkcionalnom prostoru, koji otpada na hodnike, sale, stepenište.\n„BHDCA prilikom zaključivanja ugovora i aneksa nije tražila od nadležne institucije saglasnost na utvrđenu cijenu zakupnine. Jedinu saglasnost koju je tražila, kazali su u ovoj instituciji, bila je saglasnost od Pravobranilaštva BiH na valjanost ugovora. Saglasnost je data, ali ta institucija je ovlaštena samo za davanje mišljenja na pravne aspekte ugovora, odnosno da li ugovor sadrži sve bitne elemente ugovora, kao što su ugovorne strane, cijenu, raskid ugovora, ali ne i na finansijske elemente ugovora, odnosno visinu cijene“, istakli su u BHDCA.\nZbog svega toga, navode, početkom maja je donesena odluka raskidu ugovora za smještaj BHDCA u Banjaluci.\n„Plaćanje zakupnine za nefunkcionalan prostor, te nepoštovanje zaključka Savjeta ministara BiH o usklađivanju kvadrature zakupljenog prostora sa onom koja je propisana može voditi u krivičnu odgovornost. Da ne bismo došli u takvu situaciju, BHDCA je otkazala ugovor“, kazali su u Direkciji.\nBHDCA planira kupovinu prostorija u Banjaluci\nDirekcija za civilno vazduhoplovstvo BiH planira da donese odluku o kupovini vlastitih prostorija ili da, ukoliko se ne donese takva odluka, iznajmi poslovni prostor po povoljnijoj cijeni.\n„Postojeći prostor je prevelik i bespotreban, te ne može biti u opciji razmatranja ni za kupovinu prostora niti za daljnji zakup. Vjerujemo da će Savjet ministara BiH, uz pozitivno mišljenje Ministarstva finansija i trezora BiH, ovaj put donijeti odluku o nabavci trajnog smještaja BHDCA“, kazali su u ovoj Direkciji.\nNavode da zbog tražene kvadrature, opisa prostora i previsoke kupoprodajne cijene Ministarstvo finansija i trezora BiH nikada nije dalo pozitivno mišljenje na sve prethodne prijedloge odluka za nabavku poslovnog prostora za trajni smještaj BHDCA u Banjaluci.\nZbog toga je, kažu, sada tražena kvadratura smanjena sa 1.900 kvadrata na 1.300 do 1.500 kvadrata, dok je cijena smanjena sa 9,6 miliona na 5,25 miliona KM.\n„Sa prethodnim prijedlozima odluka to nije bio slučaj, baš zbog toga što je tim prijedlozima odluka bio opisan poslovni prostor, a to je ono što nije odgovaralo Ministarstvu finansija i trezora BiH jer se moglo naslutiti o kojem prostoru se radi, te su, više puta, odluku vraćali na ponovnu doradu“, naglasili su u Direkciji.\nRatkovica: Ponuda „Euromedica“ bila najpovoljnija\nS druge strane, bivši direktor BHDCA Đorđe Ratkovica, koji je potpisao ugovor i anekse ugovora sa „Euromedicom“ za CAPITAL kaže da su oni tada dali najpovoljniju ponudu. Na oglas Direkcije, kaže, stigle su tri ponude, od kojih je „Euromedicova“ bila najniža.\n„Postoji zaključak Savjeta ministara da nama treba 2.500 kvadrata prostora i da se treba kupiti prostor u Banjaluci. Mi smo insistirali da donesu odluku o kupovini prostora, ali je Savjet to izbjegavao. Kada smo došli u Banjaluku, u taj prostor smo ušli putem javnog oglasa na kojem smo imali tri ponude, a ova je bila najniža“, tvrdi Ratkovica.\nOn je dodao i da je proces preseljenja dosta komplikovan i da su nastojali sa zakupodavcem da smanje cijenu, ali da on na to nije pristao.\n„Naše opredjeljenje je bilo da insistiramo na kupovini prostora i nismo se bavili preseljenjem, jer ono zahtjeva dosta posla i brojne poremećaje“, kazao je Ratkovica.\nOn tvrdi da BHDCA nije predlagala koji prostor treba da bude kupljen već je samo definisala cijenu i kvadraturu.\n„Mi smo samo rekli da nam treba prostor do 2.000 kvadrata, da se objavi javni oglas, nismo mi mogli znati ko će se prijaviti, a zašto Ministarstvo finansija to nije dozvolilo, treba njih pitati“, kazao je on.\nTagovi: bhdcaizborizdvajamoprostorije u banjaluciraskidugovorvaznozakup


Sonijev ”plejstejšn“ dozvoljava instaliranje operativnog sistema Linuks\nKada je krajem 2006. godine kompanija Soni počela da prodaje najnoviju verziju svoje konzole za video igrice nazvanu ”plejstejšn tri,“ - skraćeno PS3 - kritičari su je odmah ocenili kao veoma usavršen, brz kompjuter, sposoban da proizvodi veoma kvalitetne grafičke prezentacije.\nKao što je poznato, prodizvodnja preciznih pokretnih slika, koje nisu unapred snimljene i stavljene jedna kraj druge, kao što je slučaj sa video diskovima, predstavlja jedan od najtežih zadataka za kompjutere. Mozak konzole PS3 je procesor sa takozvanom celularnom strukturom, odnosno sa jednim glavnim procesorom i osam koprocesora koji veoma ubrzavaju rad onog glavnog. Zbog visoke cene, PS3 je van domašaja mnogih ljubitelja video igrica, ali zato je veoma popularan među naučnicima. Na primer, astrofizičar Gurav Kana, sa Univerziteta države Masačusets, sastavio je od osam konzola PS3 superkompjuter koji mu pomaže u razrešavanju misterija gravitacionih talasa i gigantskih crnih rupa.\nDodatna prednost je u tome što PS3 dozvoljava instaliranje otvorenog operativnog sistema Linuks. Kana kaže da njegovih osam PS3-a zamenjuje oko 200 kompjutera koje je koristio ranije. Gravitacioni talasi su zapravo talasanja prostora i vremena, koja se, prema Ajnštajnovoj teoriji relativnosti, kreću kroz svemir brzinom svetlosti. Do sada niko nije uspeo da ih detektuje i izmeri, ali naučnici se nadaju da će jednoga dana uspeti u tome, uz pomoć veoma osetljivih instrumenata, a možda i plejstejšna PS3.